Ανταπόκριση από τις Μπαχάμες | πιτσιρίκος\nΑνταπόκριση από τις Μπαχάμες\n5 Σεπ, ’19 10:58 ΜΜ\nΠιτσιρίκο, ολέθριο το χτύπημα του τυφώνα Dorian στης Μπαχάμες. Είναι μια κοινωνία που -στα δύο νησιά που χτυπήθηκαν από τον τυφώνα- ζει από τον τουρισμό.\nΣχεδόν το 70 % των εσόδων είναι από τον τουρισμό .\nΚυρίως, από τους Αμερικανούς που και αυτοί δέχονται χτυπήματα από τυφώνες, τον ένα πίσω από τον άλλο.\nΕίναι ο τρίτος τυφώνας που ζω αλλά αυτήν την καταστροφή που έφερε αυτός δεν την περίμενε κανείς.\nΤο abaco έγινε κρανίου τόπος, σχεδόν το σύνολο των σπιτιών δεν υπάρχει, και δεκάδες χιλιάδες άνθρωποι δεν έχουν πού να μείνουν· κυρίως, φτωχοί ντόπιοι που θα αντιμετωπίσουν πολύ σοβαρά προβλήματα τις επόμενες ημέρες.\nΥπάρχει μεγάλη δυσκολία πρόσβασης σε καράβια, αεροδρόμιο δεν υπάρχει, και τα ελικόπτερα έχουν πολύ μικρή δύναμη μεταφοράς υλικών.\nΝερό, φαγητό, φάρμακα από την πρωτεύουσα -αλλά και τις ΗΠΑ- είναι στο δρόμο προς το νησί.\nΌλοι σπεύδουν να βοηθήσουν και αυτό δείχνει ότι τα πράγματα είναι πολύ σοβαρά.\nΕλικόπτερα των ΗΠΑ μεταφέρουν κόσμο στο Νασάου, την πρωτεύουσα, τραυματίες και όσους έχουν άμεση ανάγκη φαρμάκων.\nΟι πλούσιοι λευκοί ήδη φεύγουν, παίρνοντας μαζί τους την οποία ελπίδα ανάκαμψης του νησιού αυτού.\nΟι νεκροί επισήμως είναι 17, από στόμα σε στόμα όμως πολλοί περισσότεροι· αγνοούνται οικογένειες ολόκληρες.\nΦυσικά, έχουν αρχίσει και οι ληστείες από ομάδες από ντόπιους αλλά και από παράνομους Αϊτινούς -χασιανούς τους λένε εδώ- που μπαίνουν σε όσα σπίτια λευκών υπάρχουν ακόμα, τους βγάζουν έξω και τους παίρνουν τα πάντα.\nΑν θα ανακάμψει το νησί αυτό;\nΗ κεντρική κυβέρνηση έχει ήδη παραδώσει τα όπλα, δεν έχει τα λεφτά να το κάνει, και ήδη τρέχουν χρέη προς το ΔΝΤ, οπότε το ξεχνάμε αυτό το σενάριο.\nΗ μόνη ελπίδα, αν μπορεί κάποιος να το πει αυτό, είναι οι μεγάλοι ξενοδοχειακοί όμιλοι -συν τα κρουαζιερόπλοια- να επενδύσουν στο νησί αλλά πάντα μιλάμε για έναν τουρισμό γκέτο, όπως είναι σε όλες τις Μπαχάμες, με όρους δουλοπαροικίας.\nΣτο νησί που ζω τώρα, στο Grand Bahama, τα πράγματα από πλευράς απωλειών ζωών και κτιρίων είναι το ίδιο τραγικά· 7 τα επίσημα θύματα και θα ανέβει και άλλο ο αριθμός των θυμάτων, 13.000 σπίτια πλήρως κατεστραμμένα και πολλές χιλιάδες με σοβαρές ζημιές.\nΆνθρωποι έχασαν τα πάντα κάτω από 6 μέτρα νερό· αεροδρόμιο και βιομηχανική ζώνη, για 24 ώρες κάτω από την θάλασσα.\nΑστυνομία, πυροσβεστική και νοσοκομείο και αυτά κάτω από το νερό. Ήδη, η απελπισία κάνει φανερή την παρουσία της.\nΟ κόσμος αρχίζει και παρακαλάει για λεφτά, μετρητά, νερό και φαγητό.\nΡεύμα, νερό και τηλέφωνο δεν υπάρχουν και μόλις πέσει το σκοτάδι καλό είναι να μην κυκλοφορεί κάποιος.\nΗ κυβέρνηση έχει δώσει στην δημοσιότητα περιοχές που δεν πρέπει να κυκλοφορεί ο κόσμος.\nΚάθε βράδυ υπάρχουν ληστείες από τις πιο γελοίες -τσιγάρα, ποτά, πούρα, γαριδάκια- αλλά και σοβαρές, όπως σε σούπερ μάρκετ και πρατήρια τροφίμων.\nΕπίσης, στόχος είναι οι εθελοντικές ομάδες που μαγειρεύουν, αφού κάποιοι κλέβουν τις μερίδες των φαγητών.\nΤώρα τι θα κάνουν 5 κλέφτες 300 μερίδες φαγητό δεν ξέρω, γιατί ούτε να τίς πουλήσουν μπορούν, από την στιγμή που δεν υπάρχουν μετρητά και οι τράπεζες δεν δουλεύουν.\nΜεγάλο πρόβλημα τα ναρκωτικά, μια και η η καταστροφή των σπιτιών έβγαλε στους δρόμους μεγάλες ποσότητες χασίς και κοκαΐνης, και οι έμποροι θα θέλουν τα λεφτά τους και αυτά δεν υπάρχουν· στο αμέσως επόμενο διάστημα θα βγουν τα πιστόλια, με ό,τι σημαίνει αυτό.\nΣτης περιοχές των λευκών, πέρα από κάτι μικρές ζημιές, επικρατεί το δόγμα “στην κοσμάρα μας”.\nΩς τώρα, δεν έχουν σημειωθεί κρούσματα ληστειών εκεί, κυρίως λόγω του ότι υπάρχουν φώτα από τις γεννήτριες αλλά και ότι οι περισσότεροι λευκοί οπλοφορούν.\nΤα γράφω λίγο ανακατεμένα, όπως μου έρχονται, γιατί οι πληροφορίες είναι πολλές και ο χρόνος λίγος.\nΠαλικάρι με τζετ σκι, την Τρίτη το βράδυ, με αέρα να λυσσάει στα 250 χιλιόμετρα την ώρα, έσωσε 120 ανθρώπους μόνος του και να φωνάζει “φέρτε μου τζετ σκι να δώσω στην ομάδα μου να σώσουμε και άλλους”.\nΑμερικανός αγόρασε 450 γεννήτριες με νερό και τις στέλνει εδώ.\nΑπέναντί μου έχω μια μαρίνα, έρχονται σκάφη από Μαϊάμι και φέρνουν νερό και φαγητό.\nΔιάφορα δόγματα και εκκλησίες φέρνουν υλικά.\nΔιεθνής βοήθεια έρχεται, τουλάχιστον έτσι είπαν.\nΓια μένα, το μεγαλύτερο πρόβλημα αυτήν την στιγμή είναι η ασφάλεια γιατί τα πράγματα πάνω στην απελπισία μπορούν εύκολα να ξεφύγουν από την στιγμή που το ίδιο το κράτος δηλώνει αδυναμία.\nΑν θα ανακάμψει το νησί; Ναι, δύσκολα μεν αλλά ναι γιατί οι τουριστικές υποδομές έμειναν ανέπαφες σε πολύ μεγάλο βαθμό.\nΗ βοήθεια των Ελλήνων προς την κοινότητα είναι πολύ σημαντική.\nΚαπεταναίοι περνούν πλοία με υλικά, μαγαζάτορες δίνουν φαγητό και νερό, ακόμα και απλοί εργαζόμενοι σαν εμένα βοηθάνε όπως μπορούν.\nΗ εδώ ορθόδοξη εκκλησία βοηθάει και αυτή.\nΚαι μέχρι να πάρει εμπρός η κοινωνία μετά το σοκ αυτό, έχω τουλάχιστον άπλετο χρόνο να κολυμπώ στον ωκεανό, να χαίρομαι τα μαγικά πλάσματα με την εξωτική ομορφιά, και να βοηθήσω όπου και όσο μπορώ.\nΤην αγάπη μου από της Μπαχάμες.\n(Αγαπητέ Γιώργο, σε ευχαριστώ για το κείμενό σου. Έγραψες ένα σχόλιο στο Facebook, σε παρακάλεσα να γράψεις ένα κείμενο για την κατάσταση στις Μπαχάμες, και το έγραψες αμέσως. Να είσαι καλά. Την αγάπη μου.)\nNext story Εκτός χρόνου\nPrevious story Ιαχές και αλαλαγμοί απ’ το κοτέτσι…


Αναρτήθηκε από orthakofta στις 4:42 π.μ.\nme (maria) 21 Δεκεμβρίου 2015 - 1:02 μ.μ.\nΠολλά πολλά συγχαρητήρια για τη συμμετοχή σου και πολλά ευχαριστώ!!\nΤελικά τα Χριστούγεννα έκαναν το θαύμα τους βάζοντας μυαλό στον Ορφέα! χαχα!\northakofta 22 Δεκεμβρίου 2015 - 4:04 π.μ.\nMαρία, ευχαριστώ πολύ για την φιλοξενία και τα καλά σου λόγια.\nΕύχομαι από καρδιάς χαρούμενες γιορτές !


Μεταφορά από / προς το αεροδρόμιο, Pattaya (Ταϊλάνδη) | GetTransfer.com\nΜεταφορά από το αεροδρόμιο της Πάταγια\nΑεροδρόμια στην περιοχή Πατάγια\nΚάθε χρόνο χιλιάδες τουρίστες έρχονται στο δημοφιλές θέρετρο της Ταϊλάνδης. Το Pattaya έχει πολλές καλές παραλίες και διασκέδαση. Αυτό το θέρετρο είναι τόσο καλό και ενδιαφέρον όσο το Πουκέτ και το Σαμούι.\nΟι περισσότεροι από τους παραθεριστές φτάνουν στο Διεθνές Αεροδρόμιο U-Tapao, αν και ο μεγαλύτερος αεροσταθμός βρίσκεται στην Μπανγκόκ. Για να φτάσετε στο κέντρο της πόλης μετά την άφιξή σας, κάντε κράτηση στο Διεθνές Αεροδρόμιο U-Tapao και ταξιδέψτε άνετα με αυτοκίνητο με κλιματισμό!\nΤο αεροδρόμιο Utapao απέχει 40χλμ. Από το Πατάγια. Ένα μικρό κτίριο αεροδρομί ...


Πώς να στείλετε αυτοκαταστρεφόμενα μυστικά μηνύματα στο Android σας\nIoanna 12 Μαρτίου, 2019\nΘέλετε να στείλετε αυτοκαταστρεφόμενα μηνύματα στο Android σας; Μάθετε πώς μπορείτε να το κάνετε στο παρακάτω tutorial!\nΠολλές φορές, θέλουμε να στείλουμε πληροφορίες ή εικόνες στους φίλους μας, με μυστικό περιεχόμενο, που καλό θα ήταν να καταστραφούν αφού αποθηκευτούν ή διαβαστούν! Τα καλά νέα είναι πως μπορείτε πλέον να στείλετε μυστικό περιεχόμενο, το οποίο μπορεί να διαγραφεί αυτόματα. Το μόνο που χρειάζεστε είναι το κατάλληλο εργαλείο!\nΑπο μηνύματα και εικόνες, μέχρι email και βίντεο, η ομάδα μας σας παρουσιάζει παρακάτω τις καλύτερες εφαρμογές για αποστολή αυτοκαταστρεφόμενων μυστικών μηνυμάτων, καθώς και πως να τις χρησιμοποιήσετε!\nΤο Snapchat είναι μία από τις πρώτες εφαρμογές που προσφέρει στους χρήστες του τη δυνατότητα αποστολής αυτοκαταστρεφόμενου περιεχομένου. Η εφαρμογή διαγράφει αυτόματα τα βίντεο και τα μηνύματα που στέλνετε, μετά από λίγη ώρα. Δίνει όμως τη δυνατότητα στους συνομιλητές σας να τραβήξουν στιγμιότυπα των συνομιλών σας ή να αποθηκεύσουν περιεχόμενο πατώντας παρατεταμένα.\nΑν τώρα θέλετε μια εφαρμογή για απόλυτα μυστικές συνομιλίες, χωρίς καμία δυνατότητα αποθήκευσης, το Confide είναι η κατάλληλη επιλογή. Με τη μυστική αυτήν εφαρμογή θα είστε σε θέση να στείλετε μηνύματα, εικόνες και άλλο περιεχόμενο στους συνομιλητές σας, τα οποία θα διαγραφούν αυτόματα μόλις διαβαστούν! Επιπλέον, η εφαρμογή σας επιτρέπει να δημιουργείτε ομαδικές συνομιλίες.\nΤο Telegram είναι μια εφαρμογή επικοινωνίας μέσω γραπτών μηνυμάτων, που σας επιτρέπει να συνομιλείτε προσωπικά ή σε ομάδες με τους συνομιλητές σας. Αυτό που μπορεί να μη γνωρίζετε είναι πως σας δίνει επιπλέον τη δυνατότητα Μυστικών Συνομιλιών, με κρυπτογραφημένο περιεχόμενο. Δημιουργήστε μια μυστική συνομιλία και βεβαιωθείτε πως το περιεχόμενο θα διαγραγεί αυτόματα.\nΠρόκειται για επίσης μια ασφαλή εφαρμογή για μηνύματα που κρυπτογραφούνται και διαγράφονται αυτόματα. Με το Wickr Me μπορείτε να μιλήσετε προσωπικά ή σε ομάδες με τους φίλους σας και να βεβαιωθείτε πως το περιεχόμενο το συνομιλιών σας είναι απόλυτα ασφαλές. Η εφαρμογή δε ζητά το email ή το τηλέφωνό σας για εγγραφή και σας δίνει τη δυνατότητα να αυτοκαταστρέφετε τα μηνύματά σας.\nΤέλος, η δημοφιλής υπηρεσία email της Google, προσφέρει επίσης τη δυνατότητα αυτόματης διαγραφής των email που θέλετε. Το μόνο που έχετε να κάνετε είναι να πάτε στο λογαριασμό σας, να πατήσετε Σύνταξη και στη συνέχεια να ενεργοποιήσετε τη Λειτουργία Εμπιστευτικότητας, πατώντας το εικονίδιο με το λουκέτο. Εκεί μπορείτε να ορίσετε μια ημερομηνία λήξης για το email σας, για να διαγραφεί αυτόματα.


QUBUS HOTEL LODZ Lodz, Ξενοδοχείο null. Περιορισμένη προσφορά !\n« Επιστροφή QUBUS HOTEL LODZ\nΔείτε κι άλλες φωτογραφίες Επιβεβαίωση τιμών και διαθεσιμότητας : QUBUS HOTEL LODZ: Check in :\nΔείτε τις τιμές QUBUS HOTEL LODZ - Περιγραφή Βusiness ξενοδοχείο, τοΔιαβάστε τη συνέχεια\nQUBUS HOTEL LODZ παρέχει όλες τις ανέσεις όπως Γήπεδο τένις , Business Centre. Το ξενοδοχείο βρίσκεται στα βορειο-δυτικά της πόλης (Lodz, UL MICKIEWICZA), μονάχα 11 λεπτά με αυτοκίνητο από το κέντρο της.Θα φτάσετε στο αεροδρόμιο W_adys_aw Reymon σε 18 λεπτά με αυτοκίνητο (το αεροδρόμιο βρίσκεται στα 9 χιλιόμετρα από το ξενοδοχείο).Ανήκει στην αλυσίδα ξενοδοχείων IH.\nQUBUS HOTEL LODZ στιλ:\nQUBUS HOTEL LODZ παροχές και υπηρεσίες\n15 λεπτά με αυτοκίνητο από το κέντρο, αυτό το ξενοδοχείο βρίσκεται στα βορειο-δυτικά της πόλης, στην διεύθυνση 2,1 km -\nΒρίσκεται στα βορειο-δυτικά, 7 λεπτά απόσταση με αυτοκίνητο από το κέντρο της πόλης. Αυτό το ξενοδοχείο βρίσκεται στην διεύθυνση ul. Legionów 81 και είναι η ιδανική βάση για να γνωρίσετε τα αξιοθέα\nΤο ξενοδοχείο βρίσκεται στα βόρεια της πόλης (Lodz, Lagiewnicka 161), 2,4 km -\nΟικογενειακό ξενοδοχείο, το Hotel Borowiecki παρέχει όλες τις ανέσεις όπως Εστιατόριο, Bar, Ανοιχτή ρεσεψιόν 24 / 24ωρο, Εφημερίδες, Express Check-In/Check-Out, Αντικαπνιστική πολιτική, Συστημα κλιμα\nΕπιβεβαίωση τιμών και διαθεσιμότητας : QUBUS HOTEL LODZ: Check in :


Οι σταυροί προτίμησης στην εκλ. περιφέρεια Πέλλας\nΗ σταυροδοσία στην Πέλλα\nΕκλογική Περιφέρεια: Α ΠΕΛΛΑΣ\nΣε 313 από 314 εκλ. τμήματα:\n1 ΑΛΕΞΑΝΔΡΙΔΟΥ ΡΑΧΗΛ του ΝΙΚΟΛΑΟΥ 3806\n2 ΓΙΟΥΜΑΤΖΙΔΗΣ ΒΑΣΙΛΕΙΟΣ του ΜΕΛΕΤΙΟΥ 3783\n3 ΚΕΧΑΓΙΑΣ ΣΩΤΗΡΙΟΣ του ΑΧΙΛΛΕΩΣ 3024\n4 ΠΑΝΤΕΛΙΔΗΣ ΦΙΛΙΠΠΟΣ του ΓΡΗΓΟΡΙΟΥ 2488\n5 ΠΑΡΟΥΤΟΓΛΟΥ ΝΙΚΟΛΑΟΣ του ΠΑΝΑΓΙΩΤΗ 3239\n6 ΤΖΑΚΡΗ ΘΕΟΔΩΡΑ του ΕΜΜΑΝΟΥΗΛ 8420\n1 ΒΑΜΒΑΚΗ ΑΝΝΑ του ΔΗΜΗΤΡΙΟΥ 2478\n2 ΚΑΡΑΣΜΑΝΗΣ ΓΕΩΡΓΙΟΣ του ΑΘΑΝΑΣΙΟΥ 10457\n3 ΝΟΥΣΗΚΥΡΟΥ ΑΛΚΙΒΙΑΔΗΣ του ΓΕΩΡΓΙΟΥ 5899\n4 ΣΤΑΜΕΝΙΤΗΣ ΔΙΟΝΥΣΙΟΣ του ΕΥΑΓΓΕΛΟΥ 9319\n5 ΤΖΑΜΤΖΗΣ ΙΟΡΔΑΝΗΣ (ΔΑΝΗΣ) του ΣΥΜΕΩΝ 6628\n6 ΦΟΥΝΤΟΥΚΙΔΟΥ-ΘΕΟΔΩΡΙΔΟΥ ΠΑΡΘΕΝΑ του ΕΥΣΤΑΘΙΟΥ 4096\nΣυνδυασμός: Κομμουνιστικό Κόμμα Ελλάδας\nΣε 303 από 314 εκλ. τμήματα:\n1 ΑΠΟΣΤΟΛΙΔΗΣ ΧΑΡΑΛΑΜΠΟΣ του ΚΩΝΣΤΑΝΤΙΝΟΥ 1376\n2 ΓΙΩΓΑΣ ΠΑΝΑΓΙΩΤΗΣ του ΒΑΣΙΛΕΙΟΥ 1061\n3 ΔΡΟΣΟΓΛΟΥ ΣΤΑΥΡΟΣ του ΝΙΚΟΛΑΟΥ 515\n4 ΚΑΝΑΚΗΣ ΕΜΜΑΝΟΥΗΛ (ΜΑΝΟΣ) του ΔΗΜΗΤΡΙΟΥ 1183\n5 ΦΟΥΝΤΑΛΗΣ ΜΙΧΑΗΛ του ΔΗΜΗΤΡΙΟΥ 1596\n6 ΧΑΤΖΗΒΑΣΙΛΕΙΑΔΟΥ ΑΙΚΑΤΕΡΙΝΗ του ΓΕΩΡΓΙΟΥ 1548\nΣε 302 από 314 εκλ. τμήματα:\n1 ΑΛΕΚΟΥ ΑΠΟΣΤΟΛΟΣ του ΑΝΔΡΕΑ 529\n2 ΓΙΟΦΚΟΣ ΘΩΜΑΣ του ΙΩΑΝΝΗ 322\n3 ΔΕΛΛΙΟΣ ΓΡΗΓΟΡΙΟΣ του ΑΝΤΩΝΙΟΥ 617\n4 ΚΑΛΑΜΠΑΚΑΣ ΑΘΑΝΑΣΙΟΣ του ΙΩΑΝΝΗ 530\n5 ΜΑΚΡΙΔΗΣ ΧΡΗΣΤΟΣ του ΓΕΩΡΓΙΟΥ 540\n6 ΣΑΜΑΡΤΖΙΔΗΣ ΓΕΩΡΓΙΟΣ του ΕΥΔΟΚΙΜΟΥ 572\nΣε 309 από 314 εκλ. τμήματα:\n1 ΓΚΟΥΪΤΟΥ-ΠΑΠΑΔΟΠΟΥΛΟΥ ΑΙΚΑΤΕΡΙΝΗ του ΣΥΜΕΩΝ 1437\n2 ΜΑΝΤΖΑΡΑ-ΨΑΡΙΚΟΓΛΟΥ ΠΑΝΑΓΙΩΤΑ (ΤΟΥΛΑ) του ΕΥΡΙΠΙΔΗ 1995\n3 ΠΑΣΧΑΛΙΔΗΣ ΟΝΟΥΦΡΙΟΣ (ΝΑΚΗΣ) του ΧΑΡΑΛΑΜΠΟΥΣ 2081\n4 ΠΕΤΡΙΔΗΣ ΧΡΗΣΤΟΣ του ΙΩΑΝΝΗ 1471\n5 ΤΖΟΥΜΑΣ ΠΑΝΑΓΙΩΤΗΣ του ΘΕΜΙΣΤΟΚΛΗ 984\n6 ΧΑΤΖΗΔΗΜΗΤΡΙΟΥ ΑΝΑΣΤΑΣΙΟΣ του ΝΙΚΟΛΑΟΥ 1718\nΣε 207 από 314 εκλ. τμήματα:\n1 ΚΟΚΚΟΥ ΑΙΜΙΛΙΑ του ΑΘΑΝΑΣΙΟΥ 389\nΣυνδυασμός: Σύνδεσμος Εθνικής Ενότητας\nΕκλογική φέρεια: Α ΠΕΛΛΑΣ\nΣε 161 από 314 εκλ. τμήματα:\n1 ΧΡΙΣΤΑΝΤΩΝΗΣ ΔΗΜΗΤΡΙΟΣ του ΝΙΚΟΛΑΟΥ 418\nΣε 212 από 314 εκλ. τμήματα:\n1 ΑΣΚΗΤΗΣ ΓΕΩΡΓΙΟΣ του ΠΑΝΤΕΛΗ 241\n2 ΓΙΑΓΚΟΣ ΙΩΑΝΝΗΣ του ΠΑΥΛΟΥ 138\n3 ΔΑΣΚΑΛΟΥ ΕΛΕΝΗ του ΔΗΜΗΤΡΙΟΥ 220\n4 ΚΩΝΣΤΑΝΤΕΛΛΙΑΣ ΧΡΙΣΤΟΦΟΡΟΣ του ΓΕΩΡΓΙΟΥ 155\n5 ΛΟΥΣΙΩΤΗΣ ΝΙΚΟΛΑΟΣ του ΠΕΤΡΟΥ 444\n6 ΜΠΑΚΑΛΑΚΗΣ ΧΡΗΣΤΟΣ του ΓΡΗΓΟΡΙΟΥ 132\nΣε 221 από 314 εκλ. τμήματα:\n1 ΑΥΓΕΡΙΝΟΣ ΑΘΑΝΑΣΙΟΣ του ΣΤΑΥΡΟΥ 377\n2 ΔΟΥΜΑΝΙΔΗΣ ΓΕΩΡΓΙΟΣ του ΗΛΙΑ 499\n3 ΧΑΛΗΣ ΑΝΑΣΤΑΣΙΟΣ του ΧΑΡΑΛΑΜΠΟΥΣ 194\nΣε 219 από 314 εκλ. τμήματα:\n1 ΓΚΑΝΑΤΣΙΟΣ ΓΙΩΡΓΟΣ του ΝΙΚΟΥ 216\n2 ΚΛΙΑΦΑ ΣΟΥΛΤΑΝΑ του ΚΩΝΣΤΑΝΤΙΝΟΥ 144\n3 ΚΩΣΤΕΛΙΔΗΣ ΠΑΝΑΓΙΩΤΗΣ του ΑΝΑΣΤΑΣΙΟΥ 237\n4 ΣΤΑΜΑΤΙΟΥ ΗΛΙΑΣ του ΠΑΝΑΓΙΩΤΗ 263\n1 ΑΝΤΩΝΙΑΔΗΣ ΠΡΟΔΡΟΜΟΣ (ΜΑΚΗΣ) του ΑΝΤΩΝΙΟΥ 551\n2 ΓΡΗΓΟΡΙΑΔΟΥ ΜΑΡΙΑ του ΣΑΒΒΑ 954\n3 ΘΕΟΔΩΡΙΔΗΣ ΗΛΙΑΣ του ΙΩΑΝΝΗ 2836\n4 ΚΑΡΑΓΕΩΡΓΟΥ ΑΓΓΕΛΙΚΗ του ΑΠΟΣΤΟΛΟΥ 326\n5 ΤΥΡΠΑΝΗΣ ΔΗΜΗΤΡΙΟΣ του ΓΕΩΡΓΙΟΥ 388\n6 ΧΡΙΣΤΟΦΟΡΙΔΗΣ ΔΗΜΗΤΡΙΟΣ του ΒΑΣΙΛΕΙΟΥ 1365\nΣε 171 από 314 εκλ. τμήματα:\n1 ΒΑΡΣΑΚΟΠΟΥΛΟΣ ΑΛΕΞΑΝΔΡΟΣ του ΒΑΣΙΛΕΙΟΥ 303\nΣε 245 από 314 εκλ. τμήματα:\n1 ΓΕΡΟΓΙΑΝΝΗΣ ΞΕΝΟΦΩΝ του ΝΙΚΟΛΑΟΥ 497\n2 ΣΑΜΣΟΥΡΗΣ ΙΩΑΝΝΗΣ του ΧΡΗΣΤΟΥ 638\nΣε 180 από 314 εκλ. τμήματα:\n1 ΤΣΟΛΑΚΗΣ ΑΠΟΣΤΟΛΟΣ του ΓΡΗΓΟΡΙΟΥ 482\nΣε 293 από 314 εκλ. τμήματα:\n1 ΑΓΓΕΛΙΔΗΣ ΘΕΟΧΑΡΗΣ του ΑΝΔΡΕΑ 670\n2 ΑΡΓΥΡΟΠΟΥΛΟΣ ΧΑΡΙΣΗΣ του ΚΩΝΣΤΑΝΤΙΝΟΥ 322\n3 ΜΑΥΡΟΜΙΧΑΛΗ ΔΕΣΠΟΙΝΑ του ΖΑΧΑΡΙΑ 514\n4 ΣΑΒΒΑΝΤΟΓΛΟΥ ΕΡΜΗΣ του ΚΩΝΣΤΑΝΤΙΝΟΥ 261\nΣε 307 από 314 εκλ. τμήματα:\n1 ΒΑΡΕΛΑΣ ΑΛΕΞΑΝΔΡΟΣ του ΒΑΣΙΛΕΙΟΥ 2828\n2 ΚΑΤΣΑΡΑ-ΧΡΗΣΤΟΥ ΕΙΡΗΝΗ του ΝΙΚΟΛΑΟΥ 1620\n3 ΣΑΧΙΝΙΔΗΣ ΙΩΑΝΝΗΣ του ΙΣΑΑΚ 2880\n4 ΤΣΟΥΚΑΣ ΑΝΑΣΤΑΣΙΟΣ του ΚΩΝΣΤΑΝΤΙΝΟΥ 810\nΣυνδυασμός: ΑΝΕΞΑΡΤΗΤΟΙ ΕΛΛΗΝΕΣ\nΣε 304 από 314 εκλ. τμήματα:\n1 ΑΡΑΠΟΓΛΟΥ ΧΡΥΣΑΝΘΗ του ΗΛΙΑ 2118\n2 ΓΡΑΜΜΑΤΙΚΟΠΟΥΛΟΣ ΑΘΑΝΑΣΙΟΣ του ΔΗΜΗΤΡΙΟΥ 3175\n3 ΚΑΡΑΝΑΣΙΟΣ ΝΙΚΟΛΑΟΣ του ΚΩΝΣΤΑΝΤΙΝΟΥ 831\n4 ΚΟΝΤΑΚΟΥ ΔΗΜΗΤΡΑ του ΚΩΝΣΤΑΝΤΙΝΟΥ 1213\n5 ΣΑΒΒΙΔΗΣ ΘΕΟΔΩΡΟΣ του ΔΗΜΗΤΡΙΟΥ 1823\n6 ΣΤΑΥΡΑΚΙΔΗΣ ΣΥΜΕΩΝ του ΑΘΑΝΑΣΙΟΥ 1366


?????? ?olan N90.2 Special N-Com\nΚράνος Νolan N90.2 Special N-Com\nΑνοιγόµενο κράνος (flip-up / full-face) της Nolan που κατασκευάζεται στο εργοστάσιο της Ιταλίας.\nΈχει 2 όψεων αντιχαρακτική µεµβράνη και εσωτερική φιµέ που προστατεύει από την UV 400 nanometers ακτινοβολία. Διαθέτει αναµονή για pinlock, έχει ευµετάβλητα pins και αναµονή για N-Com (ενδοεπικοινωνία). Είναι αεριζόµενο µε πρόσληψη αέρα από την κορυφή του κράνους. Υπάρχει προστασία του πηγουνιού από τον αέρα, σύστηµα ελεγχόµενης εφίδρωσης Clima Comfort και κολάρο που προστατεύει από τον αέρα. Η αφαιρούµενη επένδυση είναι πλενόµενη και αντιβακτηριδιακή.\nΔιατίθεται µε ανταλλακτικά, 5ετή εγγύηση και κάλυµµα προτασίας


Ποδαρικό με το δεξί ο Ολυμπιακός στο νέο πρωτάθλημα\nΟι «ερυθρόλευκοι» κέρδισαν 1-0 τον Λεβαδειακό και έδειξαν έτοιμοι για τη ρεβάνς με την Μπέρνλι\nΟ Εμπασί σταμάτησε το πέναλτι του Φορτούνη. Το δοκάρι το σουτ του Χασάν. Στη συνέχεια όμως ανέλαβε δράση ο Χριστοδουλόπουλος, ο οποίος με απευθείας εκτέλεση φάουλ έλυσε το γρίφο της άμυνας του Λεβαδειακού και χάρισε τη νίκη (1-0) στους «ερυθρόλευκους», που είχαν κι άλλες ευκαιρίες στη συνέχεια!\nΜε 75% κατοχή αλλά χωρίς γκολ στο πρώτο ημίχρονο\nΟι «ερυθρόλευκοι» έφτιαξαν φάσεις αλλά είτε ήταν άστοχοι (η κεφαλιά του Γκερέρο που την έστειλε άουτ στο 5') είτε έπεφταν πάνω στον εξαιρετικό Επασί (το πλασέ του Χριστοδουλόπουλου στο 39').\nΩστόσο ο Ολυμπιακός είχε την σπουδαία ευκαιρία ν' ανοίξει το σκορ στο 42'. Ο Φορτούνης με ωραία ατομική ενέργεια μπήκε στο περιοχή, ο Ζησόπουλος του έκανε πέναλτι, ο Ελληνας μέσος το εκτέλεσε αλλά το έβγαλε κι αυτό ο Επασί. Οι «ερυθρόλευκοι» θα μπορούσαν να είχαν κερδίσει κι άλλο πέναλτι αλλά στο 44' ρέφερι και βοηθός δεν είδαν το χέρι του Ντιόγκο στη σέντρα του Πάρντο.\nΟ Μαρτίνς βλέποντας την μεγάλη διαφορά αποφάσισε να τραβήξει στο πάγκο τις δύο αλλαγές (Τοροσίδη, Πάρντο) να επαναφέρει τον Μπουχαλάκη στα χαφ και να βάλει δεύτερο φορ δίπλα στον Γκερέρο (Χασάν). Ο Ολυμπιακός αυτόματα πίεσε περισσότερο και βρήκε κλασσικές φάσεις με τον Αιγύπτιο. Με την πρώτη να σταματάει στο δοκάρι (μετά από απόκρουση του Επασί στο 59') και την δεύτερη να περνάει μόλις άουτ (με εντυπωσιακό ψαλιδάκι).\nΩστόσο ο Ολυμπιακός ξεκλείδωσε την άμυνα του Λεβαδειακού (και κυρίως νίκησε τον Επασί) με το μακρινό φάουλ του Χριστοδουλόπουλου. Ο Λάζαρος με απευθείας εκτέλεση από τα 30 μέτρα βρήκε γωνία στην μοναδική στιγμή του αγώνα που ο Επασί δεν υπολόγισε σωστά την φάση (στο 62')\nΜετά το γκολ του Χριστοδουλόπουλου ο Ολυμπιακός βρήκε χώρους στην άμυνα του Λεβαδειακού. Χώρους που εκμεταλλεύτηκε για να βγάλει φάσεις αλλά ο Επασί δεν γινόταν να νικηθεί ξανά. Εβγαλε και το σουτ του Γκερέρο στο 66' και το πλασέ του Φορτούνη στο 69'! Ο Ισπανός κυνήγησε το γκολ αλλά και στο 77' και στο 82' και στο 92' έπεσε πάνω στον Επασί.\nΣτο ύψος του: Επασί. Γι' ακόμα μια φορά κόντρα στον Ολυμπιακό ο τερματοφύλακας του Λεβαδειακού έκανε σπουδαία εμφάνιση. Στην μοναδική στιγμή που δεν ενήργησε σωστά ο Χριστοδουλόπουλος σκόραρε με την απευθείας εκτέλεση φάουλ. Επαιζε μόνος του κόντρα στον Ολυμπιακό.\nΗ γκάφα: Το χέρι του Ντιόγκο. Μπορεί να μην τιμωρήθηκε από τον διαιτητή της αναμέτρησης αλλά έκανε ένα ανόητο χέρι που θα ήταν δεύτερο πέναλτι μέσα σε λίγα δευτερόλεπτα. Ευτυχώς γι' αυτόν δεν δόθηκε.\nΟΛΥΜΠΙΑΚΟΣ (Πέδρο Μαρτίνς): Γιαννιώτης, Ομάρ, Μεριά, Βούκοβιτς, Τσιμίκας, Τοροσίδης (46' Μπουχαλάκης), Καμαρά, Πάρντο (46' Κούκα), Φορτούνης (87' Νάτχο), Χριστοδουλόπουλος, Γκερέρο\nΛΕΒΑΔΕΙΑΚΟΣ (Ακης Μάντζιος): Επασί, Ντιόγκο, Κρνέτα (80' Αντιλέχου), Ζησόπουλος, Τσαμπούρης, Μητρόπουλος, Ομο (71' Καραχάλιος), Νανγκίς, Σουμπίνιο, Γιακουμάκης, Μαρκόβσκι


Τα αλβανικά ΜΜΕ κατακρίνουν τον νεαρό παίκτη που επέλεξε την Εθνική Ελλάδος – GRealPolitik\nΤα αλβανικά ΜΜΕ κατακρίνουν τον νεαρό παίκτη που επέλεξε την...\nΤα ΜΜΕ της Αλβανίας, μέσα από μία σειρά δημοσιευμάτων, επιτίθενται στον 20χρονο παίκτη ποδοσφαίρου, Ενέα Μιχάι. Γιατί όμως; Επειδή ο νεαρός παίκτης αποφάσισε να αγωνιστεί στο πλευρό της Εθνικής Ελλάδος. Εντάξει, φαίνεται πως ο νεαρός προτίμησε να φορέσει τα χρώματα της γαλανόλευκης και να αγωνιστεί με την Εθνική Ελλάδος, παρά να ντυθεί με τα κόκκινα-μαύρα της Εθνικής ομάδας της Αλβανίας. Απ’ότι φαίνεται, αυτή του η απόφαση μεταφράζεται στο μυαλό ορισμένων ως ξεκάθαρη προτίμηση να μην αγωνιστεί στη χώρα από όπου προέρχονται οι γονείς του, αλλά σε εκείνη που γεννήθηκε και μεγάλωσε ο ίδιος.\nΟ νεαρός στόπερ του Παναιτωλικού φρόντισε ήδη από τις αρχές του έτους να ξεκαθαρίσει τις προθέσεις του κι από τότε παραμένει σταθερός στην απόφασή του. Βέβαια, κάτι τέτοιο φαίνεται πως έχει ενοχλήσει ιδιαιτέρως ένα μέρος του αλβανικού λαού. Τα αλβανικά ΜΜΕ, με τη σειρά τους δε και με αφορμή τα διάφορα παιχνίδια μεταξύ εθνικών ομάδων που πλησιάζουν μέσα στην αγωνιστική σεζόν, δεν διστάζουν να επιτεθούν στον ταλαντούχο αυτόν παίκτη που προτίμησε την Εθνική Ελλάδος, αντί για την Εθνική Αλβανίας.\nΜα, καλά, τόσο κακό είναι που ο πιτσιρικάς έμεινε σταθερός στην απόφασή του; Γράψε μας την δική σου γνώμη στα σχόλια από κάτω!\nΔιάβασε επίσης: Τα μνημεία της Αλβανίας στον Κατάλογο της UNESCO!\nΗ ευγενική χορηγία του ελληνικού δημοσίου στους Έλληνες... πρώην Υπουργούς!\nΤι λένε τα διεθνή ΜΜΕ για την έξοδο της Ελλάδας από τα Μνημόνια?


23 Ιουνίου, 2021, 4:04 μμ\nΣε μια αδιανόητη κίνηση προχώρησε σήμερα τα ξημερώματα η αστυνομία σπάζοντας το μπλόκο των κατοίκων που διαμαρτύρονται για την εγκατάσταση ανεμογεννητριών στο Νυμφαίο. Η αδειοδότηση του έργου που αφορά την εγκατάσταση αιολικού πάρκου στη θέση «Αερορράχη-Αετός» ισχύος 14 MW έχει ξεσηκώσει πολλές διαμαρτυρίες από κατοίκους και περιβαλλοντικές οργανώσεις, καθώς η περιοχή αποτελεί καταφύγιο για είδη απειλούμενα με εξαφάνιση όπως η καφέ αρκούδα και ο λύκος.\nΗ προσέγγιση στο Νυμφαίο ήταν αδύνατη από νωρίς το πρωί. Η αστυνομία σταματούσε αυτοκίνητα μετά το ύψος του Αετού, λίγο πριν από την στροφή που έχουν εγκατασταθεί οι εκσκαφείς. Σύμφωνα με τις καταγγελίες των κατοίκων, αστυνομικοί και άνδρες της ΟΠΚΕ αφαιρούσαν τις πινακίδες των αυτοκινήτων απειλώντας με πρόστιμα προκειμένου να περάσουν ανενόχλητα τα μηχανήματα για την εγκατάσταση των ανεμογεννητριών.\nΌλα αυτά συμβαίνουν τη στιγμή που εκκρεμεί η δίκη της υπόθεσης στις 8-7-2021.\nΌπως καταγγέλλεται από την περιβαλλοντική οργάνωση «Καλλιστώ», η διαδικασία που εκτυλίσσεται είναι παράνομη. Ζητήθηκαν οι απαραίτητες άδειες, ωστόσο η δασική και αρχαιολογική υπηρεσία ήταν απούσες. Δικηγόροι της οργάνωσης έσπευσαν στην εισαγγελία Φλώρινας για να καταθέσουν μήνυση κατά παντός υπευθύνου.\nΜε ανακοίνωσή της η Περιβαλλοντική Οργάνωση Καλλιστώ μαζί με τον Αρκτούρο και άλλες περιβαλλοντικές οργανώσεις που αντιτίθεται στην εγκατάσταση αιολικού πάρκου στο Νυμφαίο έχουν αναλάβει δράση για την τρομακτική έκταση του φαινομένου αδειοδότησης και εγκατάστασης αιολικών σταθμών σε κάθε κορυφογραμμή της ηπειρωτικής και νησιωτικής χώρας, χωρίς κατάλληλο χωροταξικό σχεδιασμό.\n«Το φαινόμενο απειλεί τη φύση και τη βιοποικιλότητα και έχει πάρει ανεξέλεγκτες διαστάσεις, καταστρέφοντας ολοσχερώς την ορεινή ταυτότητα και φυσιογνωμία του ελληνικού τοπίου και κατ’ επέκταση της χώρας. Η Καλλιστώ συμμετέχει ήδη σε 4 (+1) δικαστικές υποθέσεις στα εξής σημεία: Αετός + Αερορράχη (Φλώρινα), Άγραφα, Οίτη, νησίδες του νοτίου Αιγαίου (ή αλλιώς Γκαλαπάγκος της Μεσογείου)» σημειώνει η Καλλιστώ.\n«Η αδειοδότηση και εγκατάσταση αιολικών σταθμών με διαδικασίες εξπρές, χωρίς κατάλληλο χωροταξικό και περιβαλλοντικό σχεδιασμό απειλεί σχεδόν το σύνολο της χώρας» καταλήγει.\nΠαράλληλα οι κάτοικοι δηλώνουν αποφασισμένοι να συνεχίσουν τα μπλόκα για να μην επιτρέψουν την καταστροφή του φυσικού τους περιβάλλοντος.\nΠροηγούμενο άρθρο Πικ νικ και συζήτηση για τα προβλήματα της γειτονιάς στο «Πεδίον του Άρεως»\nΕπόμενο άρθρο Τένια Μακρή: «Γοητευτική προσωπικότητα» ο γυναικοκτόνος\nΦωτιά στη Βαρυμπόμπη: 253 αθλητικά άλογα, 23 πόνι και 2 γαϊδουράκια μεταφέρθηκαν σώα και ασφαλή στο Μαρκόπουλο\n4 Αυγούστου, 2021, 12:43 μμ\n4 Αυγούστου, 2021, 11:19 πμ\nΓια το δάσος της Βαλανιδορράχης στην Πρέβεζα\n4 Αυγούστου, 2021, 10:59 πμ\n3 Αυγούστου, 2021, 6:21 μμ\nΗ Φόρμουλα 1 τιμώρησε τον Sebastian Vettel για το Pride μπλουζάκι του\nΚάτω από τον καυτό ήλιο, για να βγει το μεροκάματο\nΈνας… ανέμελος πρωθυπουργός στα καμένα


Τι λέει το πρόγραμμα?: Ο Άγγλος χειρούργος\nΟ Άγγλος χειρούργος\nΓια το Χένρυ Μαρς διάβασα πρώτη φορά στην Καθημερινή, υπέροχος τίτλος το «Τι είσαι αν δεν μπορείς να βοηθήσεις τον άλλο; Ένα τίποτα», δεν είναι?\nΗ ταινία «Άγγλος Χειρούργος» προβάλλεται στο φεστιβάλ της Κω-πείτε με τρελή, αλλά όλες οι ταινίες μου φάνηκαν ενδιαφέρουσες-εν συνεχεία (παρανόμησα και ζήτησα) να μου κατεβάσουν την ταινία να τη δω.\nΜπουλετίνια (και) για την ταινία:\nΟ άγγλος χειρούργος είναι ο Χένρυ Μαρς που εδώ και 15 χρόνια πηγαίνει στην Ουκρανία και εγχειρίζει ανθρώπους με όγκο στον εγκέφαλο δωρεάν. Πριν από 28 χρόνια ο γιος του είχε εγχειριστεί για όγκο στον εγκέφαλο και τότε ο Μαρς διάλεξε την ειδικότητα του νευροχειρούργου.\nΤη 15ετία αυτή ο Μαρς έχει εγχειρίσει πλήθος κόσμου, έχει εισάγει ιατρικό εξοπλισμό στην Ουκρανία, έχει αντιμετωπίσει την κρατική αδιαφορία αν όχι εχθρότητα, έχει εκπαιδεύσει και κάνει φίλο του έναν ουκρανό νευροχειρούργο.\nΦυσικά ο Μαγκλίνης περιγράφει πολύ καλύτερα την ταινία, διαβάστε τον.\nΟμολογία του Μαρς που μου θύμισε την εποχή που χειρουργείτο ο Ρίκος: «Ο ασθενής με όγκο στον εγκέφαλο παίζει ρώσικη ρουλέτα με δυο ρεβόλβερ, το ένα είναι η εγχείριση με τα ρίσκα της το άλλο η αδράνεια που θα επιτρέψει στον όγκο να καθορίσει μόνος του την έκβαση της υπόθεσης, πρέπει ο χειρούργος να αποφασίσει ποιο θα δοκιμάσει.»\nΤα πρόσωπα των ασθενών, τα παιδιά μού θύμισαν τις εγχειρίσεις του μικρού. Παραδόξως από την όλη ιστορία έχω μόνο καλές αναμνήσεις, από τους γιατρούς, το νοσοκομείο όλα. Εκεί που εγχειρίζουν τον ασθενή χωρίς αναισθησία και του μιλάνε για να σιγουρευτούν ότι δεν έχει υπάρξει ζημιά, θυμήθηκα που περιμέναμε να ξυπνήσει ο Ρίκος και να μας απαντήσει σε κάτι ασήμαντο (πώς κάνει το γαϊδουράκι, ρωτούσαμε κι εκείνος έκανε αα-αα, ήταν το μόνο που έκανε αν θυμάμαι καλά) που βέβαια θεωρούσαμε κεφαλαιώδους σημασίας εκείνη τη στιγμή.\nΑναρτήθηκε από Μαριλένα στις 10:30 π.μ.\n1. Οι τίτλοι των ποστ σου, όπως τους διαβάζω από το feed μου, μοιάζουν όλο και περισσότερο με τίτλους αστυνομικών: Η Αγία Γάτα. Ο Άγγλος Χειρουργός.\n2. Όχι, δεν είσαι τρελή, ενδιαφέρουσες μου φαίνονται κι εμένα (αν και η Κως δεν είναι εύκολα προσβάσιμη ούτε εντός Ελλάδας, γκρουμφ, γκρουμφ)\n3. Είναι τρομερό (με όλες τις έννοιες) επάγγελμα αυτό του νευροχειρουργού. Το γεγονός ότι πια ξέρουμε περισσότερα (αν και πάλι όχι πολλά) για τον εγκέφαλο, τα κέντρα και τις λειτουργίες τους, με κάνει να νιώθω ευγνώμων που ζω στη σημερινή εποχή.\n4. Στη Γερμανία ήταν ένας καθηγητής που είχε σπουδάσει και είχε διδακτορικό και μηχανολόγων και ιατρικής. Αυτός είχε πάει εθελοντικά στην Αφρική ως γιατρός και τεχνικός ιατρικών μηχανημάτων. Ήταν μια εμπειρία γεμάτη από χαρούμενες και τραγικές ιστορίες.\n[Όλα αυτά, προσπαθώντας να κρύψω ότι ήταν ένα πολύ ανθρώπινο ποστ (κι ούτε να το φανταστώ δεν μπορώ για τη φάτσα το Ρίκο), και βασικά δεν επιδέχεται σχολιασμού.]\n12 Μαΐου 2009 - 11:35 π.μ.\n12 Μαΐου 2009 - 3:34 μ.μ.\nΌσοι διαβάσαμε σήμερα το ποστ σου είχαμε την ευκαιρία να γίνουμε καλύτεροι άνθρωποι.\n13 Μαΐου 2009 - 10:03 π.μ.\nButterfly, άκου πώς συνδέονται αυτά που λες με το ντοκιμαντέρ-στο δικό μου μυαλό πάντα.\n3: λόγω ελλείψεων σε φάρμακα για την κατάλληλη ολική αναισθησία, ο χειρούργος ανοίγει το κεφάλι του ανθρώπου ενώ είναι ξύπνιος ο ασθενής, μιλάνε καθώς ψαχουλεύει και του ζητά να κουνάει χέρια και πόδια. Μεσαιωνικό δεν ακούγεται? Επίσης λέει κάτι σαν αυτό που λες ο Μαρς, "βλέπω τι κάνω χειρουργώντας τον ξύπνιο"\n4: ο Μαρς χειρουργεί και με ένα μπλακεντεκερ τύπου πράγμα, πάνε δε μαζί με τον ουκρανό σε κάτι σαν παζάρι όπου αγοράζουν ανταλλακτικά για το τρυπάνι (επειδή λες μηχανολόγοι και ιατρική).\nΣχετικά με την παρένθεση, όσο κουλαμάραι κι αν γράφω ενίοτε ξέρω ότι συνεννοούμαστε.\nΑθανασία, όντως απίστευτος άνθρωπος-κ τι λεκτικό πλούτο επιδεικνύω τώρα!\nH εμπειρια να βαζεις το παιδι σου στο χειρουργειο, και να μην ξερεις μεχρι να το δεις ν'ανοιγει τα ματια του εαν θα ζησει ειναι ο,τι πιο τρομακτικο μπορει να ζησει ενας γονιος.Ευχομαι απο καρδιας,ποτε ξανα,κανενας(ουτε και εσυ) να μην ξαναβρεθει στην ιδια θεση..\nΤον Μαρς δεν τον ξερω,ευχομαι να ειναι παντα καλα,να σωζει ζωες..\nΟ πινακας μ'αρεσε(αν και στα καλλιτεχνικα ειχα βαση)\n13 Μαΐου 2009 - 11:33 π.μ.\nΓια να είμαστε δίκαιοι, η πρακτική της μερικής αναισθησίας είναι διαδεδομένη σε τέτοιες εγχειρήσεις, και για να μπορεί να ελέγχει ο γιατρός τι κάνει, αλλά και γιατί η ολική αναισθησία είναι πάντα βαρύτερη.\nΌσο για τα τρυπάνια, ναι, τέτοια έχουν, τα έχω δει κι εγώ. Η ανθρώπινη λεκάνη είναι ισχυρότερη από τσιμέντο, το κρανίο επίσης είναι πολύ σκληρό, δεν ανοίγει αλλιώς.\nΤρομακτικά βέβαια ολ'αυτά, μπορεί επειδή ιδίως ο εγκέφαλος αποτελεί το είναι του ανθρώπου, κι αυτές οι επεμβάσεις με τρυπάνια κτλ ακούγονται ασύλληπτες.\nΚαλή σου μέρα! (ναι, το ξέρω ότι άφησα το σχόλιο σε άλλο ποστ)\n13 Μαΐου 2009 - 12:32 μ.μ.\nΗ Αγία Γάτα


Νεϊμάρ: Ανέκαθεν… γούσταρε να παίζει για την Μπαρτσελόνα!\nΔιεθνή Ρεάλ Μαδρίτης Μπαρτσελόνα Νειμαρ Παρί Σεν Ζερμέν\nΟ Βραζιλιάνος σούπερ σταρ της Παρί Σεν Ζερμέν, Νεϊμάρ, ήταν στο στόχαστρο της Ρεάλ δύο φορές, όμως δεν επήλθε συμφωνία!\nΣίγουρα το όνομά του έπαιζε συνεχώς στα μεγάλα κλαμπ της Ευρώπης. Από τότε που έπαιζε στη Βραζιλία και έκανε το «μπαμ», άπαντες περίμεναν πού θα καταλήξει ο παίκτης. Με την Μπαρτσελόνα να αποσπά το πολυπόθητο «ναι» του παίκτη.\nΌμως, ο ίδιος ο Νεϊμάρ ήθελε την Μπαρτσελόνα, προτού αποκτηθεί από τους «μπλαουγκράνα».\nΣχεδόν κάθε χρόνο, ακούγεται έντονα πως ο Βραζιλιάνος θέλει να επιστρέψει στην Ισπανική ομάδα, όμως έως τώρα δεν έχει συμβεί αυτό. Με αποτέλεσμα να «πνίγει» τα συναισθήματά του. Όμως, ο Νεϊμάρ θέλει αρκετά να φορέσει ξανά τα χρώματα της Μπάρτσα και να παίξει για εκείνους!\nΗ Ρεάλ πλησίασε για Νεϊμάρ, όμως εισέπραξε «άκυρο»… εις διπλούν!\nΟ πρώην ατζέντης του Βραζιλιάνου, αποκάλυψε πως η Ρεάλ Μαδρίτης προσπάθησε δύο φορές να κάνει δικό της τον Νεϊμάρ. Δίχως όμως επιτυχία.\nΑρχικά, το 2012 ήταν η πρώτη απόπειρα απόκτησης του παίκτη, όμως ο ίδιος ξεκαθάρισε πως θέλει μόνο Μπαρτσελόνα, με τη Ρεάλ εν τέλει να τρώει «χυλόπιτα».\nΌμως, επέμεινε η «βασίλισσα», όταν εκείνος έπαιζε στην Παρί. Τότε, το «άκυρο» το έδωσε ο ιδιοκτήτης της Γαλλικής ομάδας. Η Ρεάλ προσέφερε 300 εκατ. ευρώ για τον παίκτη, με τον Αλ Νασέρ να μη συμφωνεί για την μετακίνησή του.\nΤο θέμα είναι, η Μπαρτσελόνα θα είναι ένας από τους επόμενους προορισμούς στην ποδοσφαιρική καριέρα του Νεϊμάρ;\nTAGS: Ρεάλ ΜαδρίτηςΜπαρτσελοναΝειμαρbarcelonaΠαρί Σεν ΖερμένNEYMARREAL MADRIDPARI SAINT GERMAIN\nSurvivor 4 Spoiler (13/04): Ο Λιανός προσπαθεί να τα μαζέψει; Ο Άλεξ παίζει απλά τον ρόλο του!\nMasterChef 5 Spoiler (13/04): Κοντιζάς vs Καγιά συνέχεια με «λίγο ουμφ»!


Φτιάχνουμε λιαστές ντομάτες στο φούρνο από πομοντόρια! - www.olivemagazine.gr\nΑπό: Σιμόνη Καφίρη | 28.12.2018 | Συμβουλές\nΤα πομοντόρια (ή χρυσά μήλα) είναι σφιχτές ντοματούλες σε σχήμα αβγού που έχουν λίγα ζουμιά, πολλή ψίχα και χοντρή φλουδίτσα. Ελάτε να φτιάξουμε λιαστές ντομάτες μ’ αυτή την ποικιλία. Όχι στον ήλιο όμως, όπως ορίζει ο παραδοσιακός τρόπος, αλλά στο φούρνο της κουζίνας, όπως ορίζει ο σύγχρονος, που τον προτιμούν όλοι οι βιαστικοί και οι πολυάσχολοι…\nμυρωδικά αποξηραμένα (ρίγανη, θυμάρι, βασιλικό, δυόσμο)\nΒράζετε νερό σε μια κατσαρόλα και ρίχνετε για λίγα δευτερόλεπτα τις ντομάτες. Τις ξεφλουδίζετε και τις αφήνετε να στεγνώσουν απλωμένες σε απορροφητικό χαρτί.\nΤις κόβετε κάθετα στη μέση και τις αραδιάζετε σε ταψί στρωμένο με λαδόκολλα. Τις αλατίζετε με χοντρό αλάτι, τις πασπαλίζετε με λίγη ζάχαρη, φρεσκοτριμμένο πιπέρι και αποξηραμένα μυρωδικά της αρεσκείας σας.\nΤις ψήνετε σε προθερμασμένο φούρνο στους 85οC για 2½-3 ώρες. Αν χρησιμοποιείτε φούρνο με αντιστάσεις, όταν στεγνώσουν οι ντομάτες θα τις γυρίσετε από την πάνω πλευρά. Όταν στεγνώσουν καλά, τις τοποθετείτε σε αποστειρωμένα βάζα και τα γεμίζετε με ελαιόλαδο.\nΜην ψήνετε πολλές ντομάτες μαζί. Πέντε ή έξι είναι αρκετές. Θυμηθείτε ότι όσο περισσότερες, τόσο μεγαλύτερη υγρασία δημιουργείται και ο συνολικός χρόνος που χρειάζονται για να στεγνώσουν αυξάνεται. Και μη διανοηθείτε να ανεβάσετε τη θερμοκρασία στους 90-100°C. Η αποτυχία… παραμονεύει!\nΚι αν είστε λάτρεις του παραδοσιακού, κρατήστε αυτή τη συνταγή:\nΚόβετε σφιχτές ντομάτες σε χοντρές ροδέλες (ή πομοντόρια κάθετα στη μέση) και τις αραδιάζετε σε ξύλινη επιφάνεια πασπαλισμένη με χοντρό αλάτι. Τις αλατίζετε ελαφρά, τις σκεπάζετε από πάνω με τουλπάνι ή τούλι –για τις μύγες– και τις αφήνετε εκτεθειμένες σε ήλιο και αέρα. Κάθε ημέρα τις αναποδογυρίζετε, τις αλατίζετε ελαφρά, πάντα με χοντρό αλάτι, για 1 εβδομάδα περίπου. Αν είναι ακόμα μαλακές, τις αφήνετε περισσότερο. Τινάζετε το παραπανίσιο αλάτι, τις αρωματίζετε με αποξηραμένα μυρωδικά και τις βάζετε σε αποστειρωμένα βάζα με λάδι. Αν θέλετε, βάζετε και λίγο ξίδι. Διατηρούνται αρκετό καιρό στο ψυγείο. Για να τις χρησιμοποιήσετε, τις μουλιάζετε σε νερό για 20 λεπτά περίπου.\nλιαστές ντομάτες, Ντομάτες, πομοντόρι


Δεν βλέπουν ότι δεν μπορούν να πάρουν τα πόδια τους; | Goal News Cy\nΑ' ΚΑΤΗΓΟΡΙΑΑΝΟΡΘΩΣΗΔεν βλέπουν ότι δεν μπορούν να πάρουν τα πόδια τους;\nΔεν βλέπουν ότι δεν μπορούν να πάρουν τα πόδια τους;\nΔεν μπορώ να ξέρω, ούτε να προβλέψω κατά πόσο η Ανόρθωση θα μπλεχθεί στις περιπέτειες της ζώνης του υποβιβασμού, αλλά η συνολική της εικόνα είναι με μία λέξη αξιοθρήνητη. Πονάς τα μάτια σου να τη βλέπεις! Ένα σύνολο που φωνάζει δυνατά ότι είναι άρρωστο.\nΤο χειρότερο απ’ όλα είναι ότι όλοι όσοι στο στρατόπεδο της «Κυρίας» εμφανίζονται ως… γιατροί, σε όλα τα επίπεδα, αποδεικνύονται χειρότεροι από τους ασθενείς. Έχουμε συνηθίσει να λέμε και να ακούμε ότι «ο Ρόνι Λέβι είναι ο τελευταίος που ευθύνεται», αλλά αν προσμετρήσουμε και το γεγονός ότι όπου να ‘ναι συμπληρώνει δύο μήνες στον κυανόλευκο πάγκο, σύντομα θα αρχίσουν να τον πιάνουν τα σκάγια της ευθύνης. Απλούστατα διότι δεν έχουν αλλάξει και πολλά πράγματα από την περίοδο που αφεντικό στον πάγκο ήταν ο Πούτσε.\nΤο εκπληκτικό με την Ανόρθωση είναι ότι είναι προβλέψιμη όσο καμιά άλλη ομάδα στο πρωτάθλημά μας. Στον δημιουργικό (τρόπος του λέγειν) τομέα όλα αρχίζουν και εξαντλούνται από τον Ράγιος, ενώ η αμυντική της λειτουργία μπορεί ανά πάσα στιγμή να ξεφτιλιστεί από το τίποτα. Στην κυριολεξία. Η χαρά της αντίπαλης ομάδας. Πέντε προσπάθειες για γκολ έκανε προχθές η Νέα Σαλαμίνα, δύο στον στόχο (!) και πήρε μία περήφανη νίκη με 2-1. Ιδιαίτερα στη φετινή περίοδο που ο Κόπριβετς ακολουθεί τους υπόλοιπους συμπαίκτες του σε ποσοστό λαθών, μπορεί να δεχθεί τέρμα από τη σέντρα.\nΤα στοιχεία, για τα οποία ακόμη και η… επιστήμη υψώνει τα χέρια στην Ανόρθωση, είναι η δύναμη, η αντοχή και η ταχύτητα. Οι ποδοσφαιριστές της χάνουν τις μονομαχίες λες και αγωνίζονται σε ομάδα Grassroots και οι αντίπαλοι είναι ηλικίας 3-4 χρόνια μεγαλύτεροι. Αυτό που λέμε «δεν μπορούν να πάρουν τα πόδια τους» δεν είναι σχήμα λόγου. Κι είναι άξιον απορίας για όλους τους «ανευθυνοϋπεύθυνους» στο κυανόλευκο στρατόπεδο. Δεν βλέπουν ότι οι παίκτες τους δεν μπορούν να πάρουν τα πόδια τους; Δεν βλέπουν ότι θέλουν γιατρειά; Αν όντως δεν το βλέπουν και «παραμυθιάζονται» μεταξύ τους, τότε το πρόβλημα είναι πολύ μεγαλύτερο απ’ ό,τι το έχει στο μυαλό ο πιο απαισιόδοξος οπαδός του συλλόγου.\nΥ.Γ.1: Πρέπει να είναι πολύ… μάγκες εκείνοι οι 80 κουκουλοφόροι οπαδοί της Ανόρθωσης που πήγαν κι έδειραν δύο οπαδούς της Νέας Σαλαμίνας! Το ότι δεν τους έχει «μπαγλαρώσει» ακόμη η Αστυνομία είναι κατάντια για την κοινωνία μας.\nΥ.Γ.2: Κατάντια, κύριε Νίκο Παπά, πρόεδρε της Καρμιώτισσας, είναι και τα στημένα και οι εγκληματικές διαιτησίες. Ο οποιοσδήποτε «διαχωρισμός» επιχειρηθεί είναι και άστοχος και επικίνδυνος. Αυτό έλειπε, δηλαδή, να υπάρχουν ομάδες που είχαν πέντε φακέλους στην περσινή περίοδο και άλλους τρεις στη φετινή και να σφυρίζουμε αδιάφοροι.


Πώς να βρεις το κατάλληλο foundation για το Καλοκαίρι | Time For Good News\nHome Κεντρική Πώς να βρεις το κατάλληλο foundation για το Καλοκαίρι\nΠώς να βρεις το κατάλληλο foundation για το Καλοκαίρι\nH ERRE DUE σου δείχνει τον τρόπο.\nΤο Καλοκαίρι είναι εδώ και αυτό σημαίνει πως εκτός από τα items με τα οποία θα ανανεώσεις την γκαρνταρόμπα σου, ψάχνεις να βρεις τα κατάλληλα προϊόντα για να εξοπλίσεις το νεσεσέρ σου αυτή τη σεζόν! Ναι, όπως τα ρούχα σου, έτσι και τα προϊόντα για το μακιγιάζ σου γίνονται πλέον ανάλαφρα!\nΗ ζέστη, η υγρασία, ο αέρας, η άμμος και ο ιδρώτας που κυλά στο πρόσωπό σου, φράζουν τους πόρους της επιδερμίδας σου, βλάπτοντας την υγεία του δέρματός σου και καταστρέφοντας το μακιγιάζ σου. Τι μπορείς να κάνεις, λοιπόν, για να αντιμετωπίσεις τα παραπάνω προβλήματα; Μα φυσικά, να εστιάσεις στο μακιγιάζ σου και κυρίως, να αναζητήσεις τα foundation, εκείνα που θα σου προσφέρουν το απόλυτο mat αποτέλεσμα και παράλληλα θα σε ενυδατώσουν και θα σε προστατέψουν από τον ήλιο. Διότι Καλοκαίρι χωρίς foundation με δείκτη προστασίας δεν γίνεται!\nΔύο είναι οι δικές μας προτάσεις για το φετινό Καλοκαίρι και στις παρουσιάζουμε παρακρατώ!\nΕνυδάτωση και κάλυψη που «χτίζεται»\nΑν η επιδερμίδα σου είναι κανονική ή λιπαρή, τότε σίγουρα αξίζει να προμηθευτείς με ένα foundation με απαλή υφή το οποίο δεν περιέχει parabens, talc ή αρώματα και θα σου προσφέρει το ματ αποτέλεσμα που θέλεις, δίχως να σε επιβαρύνει. Δες το νέο Perfect Mat Touch Foundation της Erre Due. Χαρίζει μέτρια κάλυψη που «χτίζεται», ενώ τα ενεργά συστατικά που περιέχει αποτρέπουν τη δημιουργία ρυτίδων και ενυδατώνουν την επιδερμίδα, διατηρώντας την ελαστικότητα, τον τόνο και τη νεότητα της. Και επειδή ο ήλιος μπορεί να βλάψει το δέρμα σου κάθε εποχή, έχει και SPF 30 για να είσαι καλυμμένη κάθε φορά που βγαίνεις από το σπίτι.\nΦυσικό ματ αποτέλεσμα για λιπαρές επιδερμίδες\nΑν έχεις λιπαρή και μικτή επιδερμίδα, τότε ένα foundation με oil-free σύνθεση είναι ό,τι χρειάζεσαι. Στη δική σου περίπτωση, το Perfect Mat Foundation αποτελεί την ιδανική λύση, αφού περιέχει μια καινοτόμα oil-free σύνθεση που θα σου χαρίσει υψηλή κάλυψη και φυσικό ματ αποτέλεσμα. Θα το ανακαλύψεις στην Erre Due και σίγουρα θα μείνεις ικανοποιημένη. Εμείς το δοκιμάσαμε και είδαμε πως, πράγματι, ταυτίζεται απόλυτα με την επιδερμίδα, στεγνώνει αμέσως μετά την εφαρμογή και διαρκεί όλη μέρα. Φυσικά, δεν περιέχει parabens, ενώ σου προσφέρει και κάλυψη από τον ήλιο αφού και αυτό έχει SPF 30.\nΌ,τι και αν αποφασίσεις να βάλεις στο νεσεσέρ σου αυτό το Καλοκαίρι, να θυμάσαι ότι όσο πιο ελαφρύ είναι το μακιγιάζ σου, τόσο πιο «δροσερές» θα είναι οι εμφανίσεις σου και τόσο πιο ανάλαφρη θα αισθάνεσαι την επιδερμίδα σου. Σε κάθε περίπτωση, μην ξεχνάς πως για να έχεις άψογο αποτέλεσμα, είναι σημαντικό να βρεις την κατάλληλη απόχρωση foundation για εσένα! Κάνε, λοιπόν και εσύ, την έρευνά σου!\nPrevious PostΜιλάμε... τη γλώσσα του σώματος: Και τα 4 tips ομορφιάς που ακολουθούν, αξίζουν! Next PostΗ Sanitas και ο Μασούτης ενώνουν τις δυνάμεις τους για τις παραλίες της Βόρειας Ελλάδας!


Απολαύστε χωρίς τύψεις το τραπέζι των Χριστουγέννων και της Πρωτοχρονιάς | ΤΟ ΠΑΡΟΝ\nΗ απάντηση είναι ότι γνωρίζοντας και τηρώντας κάποιους βασικούς κανόνες υγιεινής διατροφής, μπορείτε να ζήσετε και να απολαύσετε τη διατροφική ιδιαιτερότητα αυτής της περιόδου χωρίς τύψεις και στερήσεις.\n* Να προτιμάτε άσπρο κρέας (κοτόπουλο, γαλοπούλα) αντί για κόκκινο κρέας (μοσχάρι, χοιρινό, αρνί).\n* Να αφαιρείτε το εμφανές λίπος από το κρέας (όπως την πέτσα).\n* Να μην επιβαρύνετε τη γέμιση με επιπλέον θερμίδες και τα λεγόμενα «κακά» λιπαρά (όπως εντόσθια), αλλά να προτιμάτε τα λαχανικά, τα φρούτα και κάποιους ξηρούς καρπούς (όπως οι σταφίδες και το κουκουνάρι).\n* Να αποφεύγετε να τρώτε όρθιοι. Έτσι επιτυγχάνετε καλύτερο έλεγχο των ποσοτήτων που παίρνετε και τις ποσότητες των τροφών που καταναλώνετε.\n* Μην ξεχνάτε να έχετε αργή μάσηση της τροφής. Αποφεύγετε πιθανή δυσπεψία και απολαμβάνετε περισσότερο τις πλούσιες γεύσεις των νόστιμων εδεσμάτων.\n* Να αποφεύγετε να «τσιμπάτε» με το χέρι από τα πιάτα που υπάρχουν στο τραπέζι.\n* Να χρησιμοποιείτε μαχαιροπίρουνα και να σερβίρετε στο πιάτο σας την ποσότητα του φαγητού που πρόκειται να καταναλώσετε.\n* Να αποφεύγετε τα γλυκά που περιέχουν πολλά λιπαρά (λ.χ. πάστες, γλυκά με κρέμες, σοκολάτα).\n* Να προτιμάτε γλυκά, όπως τα μελομακάρονα και οι δίπλες, τα οποία, σε σύγκριση με τους κουραμπιέδες, έχουν μεγαλύτερη διατροφική αξία.\n* Να χρησιμοποιείτε ελαιόλαδο στο μαγείρεμα.\n* Να προτιμάτε την ήπια κατανάλωση κόκκινου κρασιού και μπίρας (είναι πλούσια σε αντιοξειδωτικές ουσίες ), αντί για άλλα αλκοολούχα ποτά και να πίνετε άφθονο νερό.\n* Καταναλώστε ένα ελαφρύ σνακ ή ένα φρούτο πριν πάτε σε ένα εορταστικό δείπνο που θα είστε καλεσμένοι. Έτσι θα μετριάσετε το αίσθημα της πείνας και θα είστε σε θέση να ελέγξετε καλύτερα το τι θα φάτε.\n* Προσπαθήστε να έχετε ένα ουδέτερο ενεργειακό ισοζύγιο. Δηλαδή, αν τη μια μέρα φάτε παραπάνω από το κανονικό , φροντίστε την επόμενη μέρα να κάνετε πιο λιτή διατροφή έτσι, ώστε να μην επιβαρυνθεί ο οργανισμός με δύο απανωτά πλούσια σε λιπαρά και θερμίδες γεύματα.\n* Αν και περίοδος διακοπών, συστήνεται ελαφριά άσκηση, όπως το περπάτημα ή το ποδήλατο, γιατί δεν πρέπει να ξεχνάτε ότι η γυμναστική μόνο καλά οφέλη μας προσδίδει.\nΠολλές φορές στις βραδινές μας εξόδους ή σε κάποιες εορταστικές μέρες, λόγω του χαλαρού κλίματος και της διάθεσης που επικρατεί, «ξεφεύγουμε» λίγο από το επιτρεπτό στην κατανάλωση αλκοολούχων ποτών, με αποτέλεσμα την επομένη ημέρα να έχουμε κάποια δυσάρεστα συμπτώματα, όπως κακή διάθεση, πονοκέφαλο, ζαλάδα, αδυναμία κ.ά.\nΗ Συνιστώμενη Ημερήσια Ποσότητα σε αλκοόλ για τους άνδρες είναι δυο ποτά ανά ημέρα και για τις γυναίκες είναι ένα ποτό ανά ημέρα. Αν αυτό ξεπεραστεί κατά πολύ, τότε είναι πιθανό να εμφανιστεί το φαινόμενο του Hangover.\n* Πριν από κάθε έξοδο, φροντίστε να έχετε καταναλώσει ένα γεύμα.\nΈχοντας το στομάχι γεμάτο, αποφεύγετε τον κίνδυνο της μέθης.\n* Κατά τη διάρκεια της νύχτας μην ξεχνάτε να πίνετε νερό. Το αλκοόλ αφυδατώνει τον οργανισμό. Πίνοντας νερό παράλληλα με το ποτό σας, καταφέρνετε να μην αφυδατωθείτε πολύ και επίσης μειώνετε τη συγκέντρωση αλκοόλης στον οργανισμό σας.\n* Να γνωρίζετε τα είδη των ποτών και να κοιτάτε τους αλκοολικούς βαθμούς.\n* Να έχετε επίγνωση ποια ποτά σας πειράζουν.\n* Συνίσταται να αποφεύγετε ποτά που περιέχουν αναψυκτικά και γενικά ζάχαρη (margaritas, daiquiris).\n* Ξεκινήστε την ημέρα σας καταναλώνοντας άφθονα νερά, φρέσκους χυμούς, τσάι με μέλι.\n* Συστήνεται κατανάλωση φρούτων (μπανάνα, μήλο) για να ξεπεραστεί η ναυτία. Η φρουκτόζη που βρίσκεται στα φρούτα φαίνεται να απομακρύνει την ακεταδεΰλδη από τον οργανισμό.\n* Αποφύγετε την κατανάλωση λιπαρών και τηγανιτών τροφών, γιατί επιβαρύνουν το πεπτικό σύστημα και τα τυχόν γαστρεντερικά προβλήματα.\n* Συστήνεται κατανάλωση μικρών και συχνών γευμάτων πλούσια σε υδατάνθρακες για να αποκατασταθούν τα επίπεδα γλυκόζης στο αίμα, που έχουν διαταραχθεί λόγω μέθης (η μέθη προκαλεί υπογλυκαιμία), όπως μακαρονάδα, κοτόσουπα, ρύζι κ.ά.\n* Η πρόσληψη καφεΐνης έχει αντικρουόμενα αποτελέσματα. Λόγω του ότι έχει διουρητική δράση, επιδεινώνει την ήδη υπάρχουσα αφυδατωμένη κατάσταση. Ωστόσο, πολλοί θεωρούν ότι βοηθάει τον οργανισμό.


Η sexy μαμά Heidi Klum πηγαίνει βόλτα με τα παιδιά της! | Lifestyle - Ειδήσεις NewsIt.gr\nΗ sexy μαμά Heidi Klum πηγαίνει βόλτα με τα παιδιά της!\nΤελευταία ενημέρωση: 04.06.2012 | 08:01\nΟ χωρισμός την έχει ανανεώσει και η Heidi Klum δείχνει πιο sexy από ποτέ!\nΔεν είναι η πρώτη φορά που ο φακός συλλαμβάνει την Heidi Klum να πηγαίνει τα παιδιά της στο μάθημα καράτε. Εξάλλου, η ίδια φαίνεται να είναι υπόδειγμα μητέρας αφού κάθε στιγμή βρίσκεται δίπλα τους. Είναι, όμως, η πρώτη φορά που η Heidi Klum δείχνει τόσο sexy!\nH Heidi Klum φορούσε ένα μακρύ διφανές φόρεμα με ανοιχτό ντεκολτέ και σκίσιμο το οποίο συνδύασε με σανδάλια σε μαύρο. Και μπορεί ο χωρισμός της με τον πρώην σύζυγό της να είναι γεγονός, αλλά εκείνη δείχνει ανανεωμένη και χαρούμενη με τα παιδιά της. Η μητρότητα είναι η προτεραιότητά της!\nΤο φόρεμά της μπορεί να ήταν μακρύ αλλά ήταν αρκετά εξώπλατο... Αλλά και με ανοιχτό ντεκολτέ! Εδώ την βλέπουμε με την κόρη της Lou αγκαλιά! Δες φωτογραφίες στο TLIFE


Ο νέος επικεφαλής οικονομολόγος του ΔΝΤ | Fresh News\nΟ Μορίς Ομπστφελντ ανέλαβε από χθες τα καθήκοντα του επικεφαλής οικονομολόγου στο Διεθνές Νομισματικό Ταμείο, ο οποίος κατά το παρελθόν είχε κατηγορήσει τους δανειστές για «κοντόφθαλμη» πολιτική έναντι της Ελλάδας.\nΤο στίγμα του διαδόχου του κ. Ολιβιέ Μπλανσάρ δίνει με τον τίτλο «Ο συνάδελφος του κυρίου Κρούγκμαν» η γερμανική εφημερίδα Süddeutsche Zeitung. Ο Μορίς Ομπστφελντ, ο οποίος διετέλεσε και σύμβουλος του Αμερικανού προέδρου Μπαράκ Ομπάμα, θα είναι στο εξής ο σημαντικότερος σύμβουλος της επικεφαλής του ΔΝΤ Κριστίν Λαγκάρντ.\nΟικονομικοί και πολιτικοί αναλυτές επισημαίνουν πως η επιλογή του Μορίς Ομπστφελντ σε αυτό το αξίωμα έχει και ένα πολιτικό μήνυμα. Ο επιφανής οικονομολόγος και καθηγητής στο πανεπιστήμιο του Μπέρκλεϊ δεν δίστασε στην πρόσφατη κρίση για το ελληνικό ζήτημα να επικρίνει τους δανειστές για τη στάση τους και να χαρακτηρίσει τη συμπεριφορά τους «ατυχή» και «κοντόφθαλμη». Τους κατηγορούσε ότι δεν ήταν σε θέση να σκεφθούν ποια θα είναι τα περαιτέρω βήματα που πρέπει να ακολουθηθούν. Οπως υπενθυμίζει η Süddeutsche Zeitung, δεν είχε διστάσει πριν από τέσσερα χρόνια να ζητήσει δημοσίως από την Αγκελα Μέρκελ να επιδείξει «περισσότερο θάρρος» και να τονίσει πως η χρεοκοπία της Ελλάδας ήταν αναπόφευκτη και πως «ένα πρόγραμμα περικοπών δεν επαρκεί για την Ελλάδα».\nΟ 63χρονος οικονομολόγος είναι πολυγραφότατος και ιδιαίτερα δημοφιλής στους φοιτητές. Εχει συγγράψει δύο βιβλία τα οποία θεωρούνται κλασικά, το ένα μαζί με τον συντηρητικό ερευνητή του Χάρβαρντ Κένεθ Ρόγκοφ και το δεύτερο μαζί με τον νομπελίστα οικονομολόγο Πολ Κρούγκμαν.\nΟπως αναφέρεται σε εκτενές δημοσίευμα της Deutsche Welle, ο Μορίς Ομπστφελντ θεωρεί ότι τα μεγάλα πλεονάσματα χωρών όπως της Γερμανίας είναι εξίσου προβληματικά όσο τα μεγάλα ελλείμματα και πιστεύει πως το ευρώ δεν μπορεί να έχει μέλλον εάν δεν υπάρξει και μια ενιαία νομισματική και οικονομική πολιτική στην Ευρωζώνη. Ακόμα πιστεύει ότι θα ήταν προτιμότερο η Γερμανία να εγγυηθεί τα χρέη του ευρωπαϊκού Νότου χωρίς όρους. Προτροπές του Μπαράκ Ομπάμα ότι δεν μπορεί κανείς να «στύβει» χώρες όπως την Ελλάδα, θυμίζουν πολύ τον δικό του τρόπο έκφρασης.


Ρολάν Γκαρός α λα Winmasters! • Bet-planet.gr\nΡολάν Γκαρός α λα Winmasters!\nΞεκίνησε το γαλλικό Όπεν ή όπως είναι πιο γνωστό, το Ρολάν Γκαρός, και σηματοδοτεί ταυτόχρονα την έναρξη ενός συναρπαστικού τενιστικού καλοκαιριού! Το διάστημα 26 Μαΐου – 9 Ιουνίου, η καρδιά του παγκόσμιου τένις χτυπάει στο Παρίσι για το δεύτερο Γκραν Σλαμ της χρονιάς και οι κορυφαίοι τενίστες και τενίστριες δίνουν ραντεβού στο χώμα για να αναδειχθούν οι κορυφαίοι. Η winmasters θα βρίσκεται σε απευθείας σύνδεση με Παρίσι για να προσφέρει τα πιο έξυπνα στοιχήματα σε ανταγωνιστικές αποδόσεις*.\nΟ βασιλιάς του χώματος, Ράφα Ναδάλ, επιστρέφει στη Γαλλία, έχοντας κατακτήσει το τουρνουά τις δύο τελευταίες χρονιές διαδοχικά και συνολικά 11 φορές τα τελευταία 14 χρόνια, γεγονός που τον κάνει μακράν τον πιο πολυνίκη τενίστα του θεσμού. Ο περσινός του τίτλος ήρθε με μια πειστική εμφάνιση απέναντι στο Ντομινίκ Τιέμ, ο οποίος και φέτος θα είναι εκεί και εποφθαλμιά το θρόνο! Στο Παρίσι, θα είναι και ο Νόβακ Τζόκοβιτς, ο οποίος μετά την ήττα του από το Ναδάλ στο πρόσφατο τουρνουά της Ρώμης θέλει να τον δει να.. τρώει τη σκόνη του! Παρών εκεί είναι και ο δικός μας Στέφανος Τσιτσιπάς, ο οποίος θέλει να εξαργυρώσει την καλή του φόρμα με μια αντάξια πορεία στο Ρολάν Γκαρός και να μπει στο Top 5 της παγκόσμιας κατάταξης για πρώτη του φορά!\nΗ winmasters, υποδέχεται το Ρολάν Γκαρός και δίνει στα εγγεγραμμένα μέλη της την ευκαιρία να ποντάρουν σε ελκυστικές αποδόσεις για τον νικητή και τη νικήτρια του τουρνουά!


Στον “αέρα” τα πρωταθλήματα της ΕΚΑΣΚ. - kritikobasket.gr\nHome / Νεα της ΕΚΑΣΚ / Στον “αέρα” τα πρωταθλήματα της ΕΚΑΣΚ.\nΣτον “αέρα” τα πρωταθλήματα της ΕΚΑΣΚ.\nΣεπτεμβρίου 08, 2011 Νεα της ΕΚΑΣΚ Edit\nΤα σοβαρά λειτουργικά προβλήματα που αντιμετωπίζει ο χώρος του μπάσκετ (οικονομικό, γηπεδικό) υποχρέωσαν την Ένωση να αναβάλει όλες τις κληρώσεις επ’ αόριστον, με εξαίρεση αυτή του ανδρικού.\nΤο γεγονός ωστόσο που σημάδεψε αρνητικά τη διαδικασία, ήταν η αποχώρηση των εκπροσώπων των τεσσάρων ομάδων του Ηρακλείου (Ανδρογέας, Δειλινό, Φιλαθλητικός, Χάνδακας), οι οποίοι διαφώνησαν έντονα για τη διεξαγωγή της κλήρωσης των ανδρών. Τηρώντας κοινή γραμμή υποστήριξαν ότι θα αποχωρήσουν από το πρωτάθλημα, αν δεν λυθεί το γηπεδικό πρόβλημα που αντιμετωπίζουν σχετικά με τις προπονήσεις. Ζήτησαν μάλιστα από τη διοίκηση της ΕΚΑΣΚ, να πιέσουν από κοινού τους τοπικούς φορείς έτσι ώστε να δοθούν κάποιες ώρες προπονήσεων στα τοπικά γυμναστήρια.\nΟ αντιπρόεδρος της ΕΚΑΣΚ κ. Περυσινάκης ανέφερε τις κινήσεις που έχει κάνει ήδη η Ένωση (συναντήσεις με εκπροσώπους του Δήμου), οι οποίες ωστόσο δεν έφεραν αποτέλεσμα. Η πρόταση που “έπεσε” για να δοθεί η προπονητική ώρα των 10.30 μ.μ. στο Λίντο, με αντίτιμο 30 ευρώ, απορρίφθηκε από τα σωματεία.\nΟι παράγοντες των ομάδων ζήτησαν να μη γίνει η κλήρωση προκειμένου αυτό να λειτουργήσει ως μοχλός πίεσης προς τους φορείς, κάτι που δεν δέχθηκε η ΕΚΑΣΚ (για τυπικούς λόγους). Επί της ουσίας λοιπόν το πρωτάθλημα των ανδρών βρίσκεται στον αέρα παρότι το τζάμπολ ορίστηκε για τις 8 ή 15/10.\n“Είμαστε μαζί με τα σωματεία στο έντονο πρόβλημα που αντιμετωπίζουν. Έπρεπε ωστόσο να προχωρήσουμε στην κλήρωση. Η έναρξη του πρωταθλήματος μπορεί να καθυστερήσει. Για τον ορισμό των αγώνων θα βρεθούν λύσεις όμως για τις προπονήσεις των ομάδων του Ηρακλείου απαιτείται κοινή προσπάθεια”, τόνισε ο πρόεδρος της ΕΚΑΣΚ κ. Δασκαλάκης, ο οποίος διευκρίνισε ότι τα ματς των Ηρακλειώτικων ομάδων θα ορίζονται σε οποιοδήποτε ελεύθερο γήπεδο υπάρχει και πολλά από αυτά θα γίνονται Δευτέρα.\nΝα σημειώσουμε ότι οι παράγοντες των τοπικών ομάδων ετοιμάζονται να συντάξουν κείμενο στο οποίο θα αναφέρεται αναλυτικά το αδιέξοδο που έχουν βρεθεί, με σκοπό να το στείλουν στους τοπικούς φορείς. Θα ζητήσουν μάλιστα να το συνυπογράψει η ΕΚΑΣΚ, κάτι στο οποίο οι παράγοντές της συμφώνησαν. Από κει και πέρα, στις υπόλοιπες κατηγορίες έγινε μόνο ο καταρτισμός των ομίλων καθώς όπως τόνισε ο κ. Δασκαλάκης, αυτή τη στιγμή είναι αδύνατον να βγουν προγράμματα εξαιτίας της δεινής οικονομικής θέσης της Ένωσης.\n“Δεν μπορούμε να ξεκινήσουμε πρωταθλήματα χωρίς να ξέρουμε αν θα τα ολοκληρώσουμε. Κάνουμε μεγάλη προσπάθεια για να είμαστε συνεπείς στις υποχρεώσεις μας. Οι προβλέψεις όμως είναι απαισιόδοξες σχετικά με την κρατική επιχορήγηση και αυτό μας κάνει πολύ επιφυλακτικούς”, δήλωσε χαρακτηριστικά.\nΝα σημειώσουμε ότι το “παρών” στην χθεσινή συγκέντρωση έδωσαν ελάχιστοι εκπρόσωποι συλλόγων ενώ απουσίαζαν και αρκετά μέλη του Δ.Σ. της ΕΚΑΣΚ.


"Έχουμε καλά αποδυτήρια" - BluearenaBluearena\n“Έχουμε καλά αποδυτήρια”\nΣτο καλό κλίμα που επικρατεί στο εσωτερικό της ομάδας αναφέρθηκε με δηλώσεις του στην κάμερα του Novasports, ο Νίκος Παπαδόπουλος.\n27/12/2015 13:06 Επιμέλεια: Δήμος Μωυσιάδης Ηρακλής, Ποδόσφαιρο\nΑρχικά ο τεχνικός του Ηρακλή δήλωσε:\n“Τα θετικά για την ομάδα είναι ότι δεν έχουμε αλλάξει το ρόστερ μας απο την περσινή σεζόν. Έχουμε πολύ καλά αποδυτήρια, αυτό είναι κάτι το οποίο το κρατήσαμε με μεγάλο αγώνα. Η ομάδα έχει ομοιογένεια και αυτό την βοηθά ώστε να συσπειρώνεται και να αντιδρά στις δύσκολες στιγμές”.\nΣτη συνέχεια των δηλώσεων του, ο Νίκος Παπαδόπουλος τόνισε:\n“Ξέραμε απο την αρχή ότι θα είναι δύσκολη χρονιά κυρίως λόγω απειρίας αρκετών ποδοσφαιριστών οι οποίοι δεν είχαν παίξει Superleague. Γνώριζα ότι στην αρχή ότι αυτό θα ήταν πρόβλημα αλλά μέσα από τα παιχνίδια διορθώθηκε”.\nΑναφερόμενος στην, κατά τη δική του εκτίμηση, καλύτερη ομάδα του πρωταθλήματος ο Παπαδόπουλος, είπε:\n“Πέρα από τα σχόλια αρκετών πρέπει να είμαστε δίκαιοι και να βλέπουμε αντικειμενικά, ο Ολυμπιακός έχει μια πολύ καλή ομάδα. Το έχει δείξει στον πρώτο γύρο, αλλά και στο Champions League. Παίζει πολύ καλά και έχει παίκτες με προσωπικότητα. Νομίζω δίκαια βρίσκεται στην κορυφή.\nΣε ερώτηση σχετικά με το ποιος κατά την άποψη του είναι ο πολυτιμότερος ποδοσφαιριστής στο πρωτάθλημα για τον πρώτο γύρο, είπε:\n¨Θα πω δυο που μου έχουν κάνει εντύπωση. Ο ένας είναι ο Φορτούνης ο οποίος είναι και Ελληνόπουλο. Μου έχει κάνει εντύπωση και ένας ακόμη ποδοσφαιριστής, ο δεξιός μπακ του Πλατανιά ο Κουλιμπαλί. Βοηθάει πολύ την ομάδα του, είναι ένας πολύ καλός παίκτης.\nΑναφερόμενος στο γκολ και την στιγμή που κρατά από τον πρώτο γύρο, είπε\n“Το πρώτο γκολ που βάλαμε στο πρωτάθλημα με την Καλλονή όταν και επιστρέψαμε στη Superleague. Αυτή ήταν και μια πολύ σημαντική στιγμή καθώς αρχίσαμε τη χρονιά νίκη. Γενικά η ομάδα είχε πολλές σημαντικές στιγμές και νίκες, αλλά αυτή ήταν η σημαντικότερη από τότε που επέστρεψε στη Superleague”.\nΤέλος, σε ερώτηση για το τι θα ήθελε να αλλάξει στην ομάδα για τον δεύτερο γύρο, είπε\n“Αυτό που με ενδιαφέρει είναι η οργάνωση, κάθε μέρα προσπαθώ να βελτιώσουμε κάποια πράγματα. Είναι πολλά, δεν μπορώ να αναφερθώ σε κάτι συγκεκριμένο. Αγωνιστικά θα επιδιώξουμε να πάρουμε δυο ποδοσφαιριστές με προσωπικότητα, που να ξέρουν την κατηγορία για να μπορέσουμε σιγά σιγά, να ανέβουμε επίπεδο”


zoornalistas: Ποιά Ελευθεροτυπία θα κυκλοφορήσει αυτό το Σάββατο;\nμέχρι σήμερα η εργοδοσία δεν έχει ανταποκριθεί σε κανένα από τα αιτήματα των εργαζομένων, οι οποίοι παραμένουν απλήρωτοι από τον περασμένο Αύγουστο. Επίσης όπως βεβαίωσε και..το δικαστήριο στην απόφασή του για το άρθρο 99, η επιχείρηση Χ.Κ Τεγόπουλος εξακολουθεί να μην έχει ΚΑΝΕΝΑ ΑΞΙΟΠΙΣΤΟ μπίζνες πλαν για την εξυγίανση και επανακυκλοφορία της εφημερίδας. Ως εκ τούτου, οι εργαζόμενοι της «Ε» θεωρούν ότι παραμένουν όλοι οι λόγοι για τους οποίους το σύνολο του προσωπικού βρίσκεται σε κινητοποιήσεις (απεργία, επίσχεση κλπ).\nΟ εργαζόμενος στα πιεστήρια της ΧΚ Τεγόπουλος, Νίκος Αργύρης την προηγούμενη Τετάρτη σε επιστολή του (εδώ) είχε διατυπώσει τα εξής ερωτήματα:\nε) Μήπως στο τέλος η Μάνια πει ότι της κλέψαμε χαρτί, μελάνια; Ή θα τα πληρώσουμε σ' αυτήν;. Τότε δεν θα κατασχεθούν τα χρήματα αυτά; Εκτός φυσικά αν μας κάνει δώρο το χαρτί και το μελάνι ή δεν ξέρω και τί άλλο ..


«Οξυγόνο» ψάχνουν οι καταστηματάρχες στο Γύθειο\nΟι προτάσεις του Εμπορικού Συλλόγου για τη στήριξη της εστίασης - Τι ζητεί από Σταϊκούρα και Γεωργιάδη ο Ι. Αναϊπάκος\nΤετάρτη, 13 Μάιος 2020 07:31 | Χρήστος Πετρούλιας | E-MAIL ΕΚΤΥΠΩΣΗ\nΤη συμπαράσταση της Περιφέρειας και του περιφερειάρχη Π. Νίκα ζητεί ο Εμπορικός Σύλλογος Γυθείου, αναφορικά με πρότασή του προς τους υπουργούς Οικονομικών Χρήστο Σταϊκούρα και Ανάπτυξης και Επενδύσεων Άδωνι Γεωργιάδη, η οποία αποσκοπεί στην στήριξη του κλάδου της εστίασης που έχει πληγεί από το lockdown του κορονοϊού.\nΌπως επισημαίνει στην επιστολή του προς τους υπουργούς ο πρόεδρος του συλλόγου κ. Ιωάννης Αναϊπάκος, «το φετινό καλοκαίρι σύμφωνα με όλες τις μέχρι στιγμής ενδείξεις είναι τελείως διαφορετικό από τα προηγούμενα, με τις ανησυχίες και τον προβληματισμό όλων των επαγγελματιών της τουριστικής βιομηχανίας και όχι μόνο, να είναι στο κόκκινο».\n«Θεωρώ υποχρέωση μου, συνεχίζει ο κ. Αναϊπάκος, συνεισφέροντας στο ελάχιστο να σας υποβάλλω ορισμένες προτάσεις, πιστεύοντας ακράδαντα ότι με περαιτέρω επεξεργασία από τις Υπηρεσίες σας και με τις αναγκαίες προσαρμογές, μπορούν να αποτελέσουν μια όαση ανακούφισης, δίνοντας ελπίδα στην αγωνία όλων των εμπλεκομένων επιχειρήσεων για το μέλλον τους, αλλά συνάμα σημαντικά οφέλη στην οικονομία και το κράτος. Θεωρώ δεδομένη την βούληση και την ανησυχία του Υπουργείου σας, αλλά και όλων των εμπλεκομένων φορέων καθ οιοδήποτε τρόπο, για άμεση λήψη μέτρων στήριξης προς όλες τις δοκιμαζόμενες τουριστικές επιχειρήσεις , όπως συχνά αναφέρεσθε σε δημόσιες τοποθετήσεις σας, με απώτερο σκοπό να ενισχυθούν κατά το καλύτερο δυνατόν οι επιχειρήσεις ,οι εργαζόμενοι και να ελαχιστοποιηθούν τα λουκέτα στον κλάδο. Επιπλέον με την πρόταση μου θα επωφεληθεί η πλειοψηφία των εργαζομένων σε όλο τον ιδιωτικό τομέα, οι συνταξιούχοι, οι χαμηλόμισθοι και όλες οι ευπαθείς κοινωνικές ομάδες, παρέχοντας τους την δυνατότητα για ολιγοήμερες ΔΩΡΕΑΝ ΘΕΡΙΝΕΣ ΔΙΑΚΟΠΕΣ ΣΤΗΝ ΧΩΡΑ ΜΑΣ».\nΣυγκεκριμένα, ο κ. Αναϊπάκος προτείνει: «Έκδοση VOUCHERS ΔΙΑΡΚΕΙΑΣ 7 ΕΩΣ 10 ΗΜΕΡΩΝ ΜΕ ΙΣΧΥ ΕΩΣ 31-12-2020, ονομαστικά και μη μεταβιβαζόμενα για ΠΛΗΡΗ ΔΩΡΕΑΝ ΗΜΕΡΗΣΙΑ ΣΙΤΙΣΗ(συγχρόνως με διαμονή), στους δικαιούχους. Επιπρόσθετα, κατόπιν διαπραγμάτευσης, το μέτρο να μπορεί να επεκταθεί με τους ίδιους όρους και προϋποθέσεις και για τις οικογένειες τους, καθώς και να παρέχεται η δυνατότητα τμηματικής επιλογής τουριστικών προορισμών μέχρι την λήξη του προγράμματος. Τα VOUCHERS θα αναφέρονται σε καθαρή αξία υπηρεσιών, ΑΠΑΛΛΑΓΜΕΝΑ ΠΛΗΡΩΣ ΑΠΟ ΦΠΑ. Ένα εύλογο ποσό ημερήσιας κατανάλωσης 2 γευμάτων, εκτιμώ ότι είναι λογικό να ορισθεί κατ ελάχιστο στα ΕΙΚΟΣΙ (20) ΕΥΡΩ, δεδομένου μάλιστα ότι πρέπει να συνεκτιμηθεί τα χρήματα αυτά στην πλειοψηφία θα καλύψουν και το πρωινό, διότι με τις παρούσες συνθήκες θα είναι ιδιαίτερα δύσκολο να χορηγηθεί από τα περισσότερα ξενοδοχεία. Για την καλύτερη εξυπηρέτηση των δικαιούχων του προγράμματος, θα πρέπει οι Υπηρεσίες έγκαιρα να χορηγήσουν κατάλληλη σήμανση που θα αναρτηθεί σε εμφανές σημείο στην είσοδο όλων των καταστημάτων για εύκολη αναγνώριση αλλά και προς αποφυγή παρανοήσεων.\nΕκτιμώ ότι το ενδιαφέρον για συνεργασία θα έχει απήχηση και σχεδόν καθολική αποδοχή από τις επιχειρήσεις εστίασης όλης της χώρας. Επιπλέον είναι ένα ρεαλιστικό μέτρο που στην παρούσα κατάσταση, με απόντες μάλιστα την πλειοψηφία των ξένων τουριστών θα συγκρατηθούν και οι τιμές σε λογικά επίπεδα. Τα VOUCHERS κάθε συμβαλλομένης επιχείρησης θα υποβάλλονται ηλεκτρονικά εντός του πρώτου δεκαημέρου του επόμενου μήνα. Ακολουθεί έλεγχος και ΕΚΚΑΘΑΡΙΣΗ* και το υπόλοιπο θα πιστώνεται από τις 20 έως και τις 25 του μήνα, ώστε να διαθέτουν οι επιχειρήσεις στο τέλος την απαιτούμενη ρευστότητα για τις τρέχουσες υποχρεώσεις».\nΣύμφωνα με τον πρόεδρο του Εμπορικού Γυθείου, «από το μηνιαίο συνολικό ποσό των VOUCHERS θα παρακρατείται το 20% για εξόφληση τυχόν ληξιπρόθεσμων οφειλών που δεν έχουν ρυθμιστεί, ή ευρίσκονται σε καθυστέρηση. Τμήμα του ποσού αυτού καλύπτει σημαντικά και μέρος της προτεινόμενης απαλλαγής ΦΠΑ των VOUCHERS. Εφ όσον είναι ενήμεροι και τηρείται ο διακανονισμός, θα πιστώνεται ολόκληρο το ποσό στο λογαριασμό των δικαιούχων. Το ποσό της εκκαθάρισης θα είναι ΠΛΗΡΩΣ ΑΚΑΤΑΣΧΕΤΟ ΑΠΟ ΟΛΕΣ ΤΙΣ ΥΠΗΡΕΣΙΕΣ ΚΑΙ ΤΙΣ ΤΡΑΠΕΖΕΣ. Τα έσοδα των VOUCHERS επειδή αποτελούν μέτρο κρατικής στήριξης προς τις επιχειρήσεις και αφ ετέρου το 20%των χρημάτων στην πλειοψηφία επιστρέφει άμεσα στο κράτος, πρέπει να μην συνυπολογίζονται στο φορολογητέο εισόδημα. Επιπρόσθετα, όλες οι εποχικές επιχειρήσεις αναλαμβάνουν την υποχρέωση το προσωπικό που θα προσλάβουν για την θερινή σεζόν να το κρατήσουν ΥΠΟΧΡΕΩΤΙΚΑ ΕΩΣ ΤΕΛΟΣ ΟΚΤΩΜΒΡΙΟΥ 2020. Ανάλογα οι εποχικές της χειμερινής σεζόν από ΤΟΝ ΝΟΕΜΒΡΙΟ ΕΩΣ ΚΑΙ ΜΑΡΤΙΟ ΤΟΥ 2021 και με ΠΡΟΥΠΟΘΕΣΗ ΓΙΑ ΟΛΕΣ να μην διακόψουν νωρίτερα την λειτουργία τους».\nΌπως ισχυρίζεται ο Ι. Αναϊπάκος, με την εφαρμογή του παραπάνω πλάνου, θα επιτευχθούν:\n«1. Μειώνονται στο ελάχιστο τα λουκέτα στον κλάδο εστίασης, αλλά και στις συνεργαζόμενες επιχειρήσεις.\n2. Βοηθά την ενίσχυση του τζίρου και εξασφαλίζει επιπλέον σημαντική ρευστότητα.\n3. Διασφαλίζει χιλιάδες θέσεις εργασίας, κυρίως εποχικής, με ότι αυτό συνεπάγεται.\n4. Ανακουφίζει και προτρέπει τουλάχιστον 2.000.000 δικαιούχους χαμηλόμισθους συμπολίτες μας του ιδιωτικού τομέα, κάνοντας χρήση το σημαντικό κίνητρο της δωρεάν σίτισης μαζί με αυτό της διαμονής, να κάνουν φέτος διακοπές στη χώρα μας με τις οικογένειες τους.\n5. Η επιστροφή του 20% δίνει μια ανάσα ρευστότητας στα μηνιαία κρατικά έσοδα από την εκκαθάριση και επιπλέον καλύπτει ένα σημαντικό μέρος του κόστους από την απαλλαγή του ΦΠΑ των VOUCHERS.\n6.Δίνει την δυνατότητα στην πλειοψηφία των επιχειρήσεων με την παρακράτηση, να ρυθμίσουν ληξιπρόθεσμες υποχρεώσεις και να αποκτήσουν συνεπή φορολογική συνείδηση στο μέλλον.\nΓια παράδειγμα, εάν κάνουν υποθετικά χρήση του μέτρου 2.000.000 δικαιούχοι με ημερήσιο κόστος 20 ευρώ, το συνολικό κόστος του προγράμματος θα είναι 400.000.000 ευρώ εκ των οποίων το 20% δηλ. 80.000.000 θα επιστραφούν. Τελικό κόστος προγράμματος 320.000.000 ευρώ. Όχι τόσο δυσβάστακτο και απαγορευτικό», καταλήγει ο πρόεδρος του Εμπορικού Συλλόγου Γυθείου.


Μέρες Βινυλίου: Σεπτεμβρίου 2007\nΑναρτήθηκε από lsim στις 12:24 μ.μ. 1 σχόλιο:\nΤο έχει γράψει το greekmedianews εδώ και καιρό αλλά θα το επαναλάβω και εγώ. Εδώ και λίγο καιρό ένα καινούργιο ραδιόφωνο εκπέμπει στον αέρα της Θεσσαλονίκης. Η συχνότητα του είναι 89,7 αλλά το όνομα του παραμένει άγνωστο. Προς το παρόν εκπέμπει (πολύ καλή) ξένη μουσική με κάποιες σφήνες από ελληνικά (ροκ/έντεχνο). Οι φήμες λένε ότι ανήκει στο δίδυμο Αντώνης Κανάκης - Γιάννης Σερβετάς. Περιμένουμε περισσότερα εν καιρώ.\nΝα πω εδώ ότι ενδιαφέρουσα είναι και η προσπάθεια που γίνεται από τον 89 Rainbow ο οποίος από τις αρχές του Σεπτέμβρη άνοιξε τα μικρόφωνα του και έχει καθημερινό πρόγραμμα. Συγκεκριμένα το πρόγραμμα του έχει ως εξής:\n08:00 _ 11:00 Διαλεχτή Παπάζογλου\n11:00 _ 13:00 Τηλεφωνητής\n13:00 _ 16:00 Δημήτρης Καρλής\n16:00 _ 19:00 Θωμάς Αρβανίτης\n19:00 _ 22:00 Θανάσης Μαδεμλής\n22:00 _ 01:00 Γιώργος Μιχαλόπουλος\nΥΓ. Ο τίτλος είναι από την υπέροχη ταινία του Γούντι Άλλεν (κάποια στιγμή πρέπει να του αφιερώσω ένα post) η οποία είναι και η πηγή έμπνευσης του ονόματος αυτού του blog.\nΑναρτήθηκε από lsim στις 9:32 π.μ. 1 σχόλιο:\nΑναρτήθηκε από lsim στις 11:08 π.μ. 3 σχόλια:\nΕρχόμενος σήμερα το πρωί στη δουλειά άκουσα στον republic 100,3 ένα remix του "Chasing Cars" μαζί με το "Every Breath you Take" των Police. Δεν μπόρεσα να αντισταθώ. Είπα μέσα μου πως πρέπει να γράψω κάτι για αυτή τη μπάντα.\nΟι Snow Patrol λοιπόν δημιουργήθηκαν στη Σκωτία στα τέλη του 1994. Τα μέλη τους κατάγονται από το Bangor και το Belfast της Βόρειας Ιρλανδίας. Έχουν κυκλοφορήσει έως σήμερα τα παρακάτω albums:\nSongs for Polarbears (August 31, 1998) Jeepster Records/Never Records #143 (UK)\nWhen It's All Over We Still Have to Clear Up (March 5, 2001) Jeepster Records #129 (UK)\nFinal Straw (August 4, 2003) Black Lion, Polydor UK, Fiction (UK)\nInterscope (U.S.) #1 (Ireland) #3 (UK) #91 (U.S.) (Originally charted at #103 in the UK)\nEyes Open (May 1, 2006) Interscope Records #1 (Ireland) #1 (UK)\n#1 (Australia) #1 (New Zealand) #19 (Canada) #19 (Germany) #27 (U.S.)\nΕίναι υπεύθυνοι για κάποιες υπέροχες μελωδίες (ναι μια μελωδία μπορεί να περιέχει και κιθαριστικά riffs) που ακούσαμε στο πρώτο μισό της δεκαετίας που διανύουμε. Μου αρέσουν πολύ και περιμένω με αγωνία την καινούργια τους δουλειά. Προς το παρόν ακούστε το\n"Signal Fire" από το soundtrack\nΑναρτήθηκε από lsim στις 10:30 π.μ. Δεν υπάρχουν σχόλια:\nΣτηρίζω την παρακάτω πρωτοβουλία.\nΣχόλια στο http://screwexitpoll.blogspot.com\nΕίχα καιρό να νιώσω έτσι ακούγοντας κάποιο δίσκο.\nΈψαξα και βρήκα κάποια πράγματα που έχουν γραφτεί γι' αυτούς στο ελληνικό κομμάτι του διαδικτύου. Και πρώτα πρώτα μια περιγραφή:\nΤοποθετήστε τον εαυτό σας σε ένα τσιγγάνικο γάμο. Εκεί όπου το γλέντι κρατάει δίχως σταματημό τρεις μέρες και τρεις νύχτες. Προσθέστε στην εικόνα και μια τσιγγάνικη μπάντα με βολιά και χάλκινα βγαλμένη από ταινία του Κουστουρίτσα, η οποία ξαφνικά μεταλάσσεται σε ένα φωνακλάδικο και speedατο σύνολο που φέρνει στο μυαλό τους Pogues και τον Mano Negra. Ολοκλήρωσε αυτή τη μαγική εικόνα με άφθονα λίτρα ρακής από δαμάσκηνα και ατελείωτα τραπέζια με μεζέδες, καθώς και λάγνες τσιγγάνικες υπάρξεις που χορεύουν και γλεντούν ασταμάτητα. Κάπως έτσι νιώθεις ακούγωντας τον δίσκο αυτό. Οι Gogol Bordello σε προκαλούν να ζήσεις αυτή τη μαγεία. Θα αρνηθείς;\nΣτη συνέχεια δύο προσωπικές γνώμες\nΠροσωπικά τους έμαθα ξώφαλτσα, μέσω της ταινίας "EverythingIsIlluminated", στην οποία παίζει ο τραγουδιστής τους (δίπλα στο hobbit που λέγεται ElijahWood) και την οποία περιμένω να δω σύντομα. Κατέβασα όμως κάποια τραγούδια από τη σελίδα τους και είναι άπαιχτα. Ένα συγκρότημα μου έρχεται αμέσως στο μυαλό που έπαιξε με επιτυχία παρόμοιο είδος μουσικής πριν αρκετά χρόνια, οι φοβεροί "LesNegressesVertes" (τουλάχιστον ήταν φοβεροί πριν πεθάνει ο Helno, μετά τους έχασα). Πάντως οι GogolBordello φαίνονται να είναι το ίδιο τρελλαμένοι και είμαι σίγουρος ότι είναι πολύ καλύτεροι live από ότι στο στούντιο.\nΚαι για το τέλος μια κριτική από τον Λεωνίδα Αντωνόπουλο:\nΤο σούσουρο γύρω από το συγκρότημα από την Αμερική που εφηύρε τον όρο “gypsy punk” δικαιώνεται απολύτως. Στο τέταρτο άλμπουμ τους η διονυσιακή ένταση χτυπάει κόκκινο, με τη βοήθεια του παραγωγού Victor Van Vugt (Nick Cave, PJ Harvey). Αλλά το θέμα δεν είναι εάν η Νεοϋορκέζικη παρέα του πρώην πρόσφυγα από την Ουκρανία Eugene Hütz, παίζει πιο δυνατά ή πιο γρήγορα. Το θέμα είναι ότι έχουμε να κάνουμε με μια ομάδα που αιτιολογεί γιατί της αρέσει να τα κάνει όλα λαμπόγυαλο. Αυτοί το ονομάζουν “gypsy punk”, εγώ ακούω, εκτός από τσιγγάνικα και πανκ, ανατολικοευρωπαϊκό φολκ, ρέγκε, σκα και dub και, ειδικά στο άλμπουμ αυτό, μία νέα ιδέα: την ταραντέλα της Νοτίου Ιταλίας. Και γράφω «ιδέα» γιατί ο Hütz εμπνεύστηκε από το φαινόμενο του «ταραντισμού», την εκστατική κατάσταση στην οποία έπεφτε κάποιος που τον είχε τσιμπήσει μια αράχνη «ταραντούλα» (το όνομα προέρχεται από την περιοχή του Τάραντα, στη Ν.Ιταλία) όταν προσπαθούσαν να τον γιατρέψουν δια της μουσικής. Οι μουσικοί πήγαιναν στο σπίτι του και έπαιζαν μέχρι που εκείνος, εξουθενωμένος από το χορευτικό παραλήρημα στο οποίο έμπαινε, έπεφτε στο πάτωμα εξουθενωμένος και θεραπευμένος από τη μανιακή κρίση που προκάλεσε το τσίμπημα. Μια παγανιστική τελετή, την οποία γνώριζαν πολύ καλά οι ελληνόφωνοι πληθυσμοί της Κ.Ιταλίας, και πιστεύεται ότι σχετίζεται με διονυσιακούς χορούς της αρχαίας Ελλάδας, γι’ αυτό και κυνηγήθηκε από την (Καθολική και Ορθόδοξη) Εκκλησία. «Είδα έναν πίνακα στην Τοσκάνη, λέει ο Hütz, που απεικόνιζε μια γυναίκα να σφαδάζει και έναν τύπο να παίζει βιολί. Έγερνε από πάνω της και έπαιζε μουσική για να την γιατρέψει από την υστερία, να την οδηγήσει στην έκσταση και να ξορκίσει τους δαίμονές της. Ήταν σεξουαλικό, μυστικιστικό και καλλιτεχνικό, σχεδόν άσεμνο –ό,τι δηλαδή είναι και οι Gogol Bordello». Και έχει δίκιο. Όλο το άλμπουμ πλημμυρίζει από άσεμνη χαρά, από οργασμικούς ρυθμούς που μπαίνουν ο ένας μέσα στον άλλο και από υστερικά ξεσπάσματα μελωδιών που στριμώχτηκαν δίπλα δίπλα και έκαναν το “Super Taranta!” να ξεχωρίζει σαν μεθυσμένο έφηβο που βρέθηκε κατά λάθος σε κηδεία.\nΤα είπαν πολύ καλύτερα απ' ότι θα τα έλεγα εγώ. Το μόνο που θέλω να προσθέσω είναι ότι το κομμάτι " My Strange Uncles from Abroad " είναι εκπληκτικό. Ολόκληρο το tracklist είναι:\n4 Super Theory of Super Everything\n8 Tribal Connections\n11 Suddenly...(I Miss Carpaty)


Μοίρα | Τα 12 ζώδια | Ιχθύς\nΠρόκειται για το δωδέκατο ή το τελευταίο αν προτιμάτε ζώδιο του ζωδιακού κύκλου. Με τους Ιχθείς κλείνει ο ζωδιακός κύκλος κάτι που φανερώνει ότι μεταξύ άλλων συμβολίζουν και την ολοκλήρωση. Από την άλλη βέβαια επειδή μιλάμε για κύκλο και οι Ιχθείς βρίσκονται ένα ζώδιο πριν το πρώτο συμβολίζουν και το παρασκήνιο, τα πράγματα δηλαδή που συμβαίνουν πίσω από την πλάτη μας χωρίς να τα γνωρίζουμε. Αναπαριστάνονται με δύο ψάρια τα οποία κοιτάνε σε αντίθετες κατευθύνσεις κάτι που δείχνει την μεγάλη ικανότητά τους να ελίσσονται και να ξεφεύγουν από επικίνδυνες καταστάσεις.\nΤο ρήμα που ταιριάζει καλύτερα στους Ιχθέις, είναι το «πιστεύω». Πρόκειται για ζώδιο του νερού κάτι που φανερώνει την σημασία που έχουν τα συναισθήματα για την ζωή και κάνει τους Ιχθείς ιδιαίτερα ευαίσθητους και συμπονετικούς. Ακόμη έλκονται ιδιαίτερα από θέματα πίστεως και θρησκευτικά μυστήρια και η αφοσίωση τους σε ότι πιστεύουν μπορεί να είναι ολοκληρωτική. Επίσης ανήκουν στα μεταβλητά ζώδια κάτι που τους κάνει ιδιαίτερα επικοινωνιακούς τροφοδοτώντας με συναισθήματα μέσα από τον λόγο τους ανεξαιρέτως όλους τους ανθρώπους.\nΚυβερνήτης των Ιχθύων είναι ο Ποσειδώνας. Στην αρχαία Ελληνική μυθολογία ο Ποσειδώνας είναι ένας από τους δυνατότερους Θεούς στον οποίο έλαχε το βασίλειο της θάλασσας για να εξουσιάζει δεν έπαψε όμως ποτέ να διεκδικεί από τον Δία τον βασίλειο των ουρανών καταστρώνοντας σχέδια συχνά με την βοήθεια και άλλων θεών για να του πάρουν την εξουσία χωρίς ωστόσο να καταφέρει ποτέ κάτι τέτοιο. Για την αστρονομία ο Ποσειδώνας είναι ο μπλε τεράστιος πλανήτης ο οποίος είναι αρκετά απομακρυσμένος γι’ αυτό και ανακαλύφθηκε μόλις τον περασμένο αιώνα. Για τον λόγω αυτό δεν έχει ακόμη μελετηθεί τόσο καλά όσο οι υπόλοιποι και έχει καταφέρει να κρατήσει μυστικά τα γνωρίσματά του.\nΠρόκειται ίσως για το πιο διαισθητικό και διορατικό ζώδιο. Οι Ιχθείς αρέσκονται στο να κάθονται και να ονειροπολούν με τις ώρες καθώς στα όνειρά τους επιτυγχάνουν τις μεγάλες απαιτήσεις που έχουν από τους ανθρώπους. Είναι ιδεαλιστές και θέλουν να κατακτήσουν το απόλυτο. Δεν ικανοποιούνται με ανεκτές καταστάσεις αλλά αναζητούν πάντα το τέλειο. Είναι συμπονετικοί και δεκτικοί κάτι που μπορεί να τους κάνει ευάλωτους και να μπλέξουν σε επικίνδυνες καταστάσεις από τις οποίες σαν διπλωμάτες που είναι θα καταφέρουν να διαφύγουν. Τέλος να αναφέρουμε ότι το σημείο του σώματος στο οποίο μπορεί να έχουν κάποια ευαισθησία είναι τα πέλματα.\nΓενέθλια Από 20-2\nΔύση Σελήνης: 19 : 9


“Επιθυμώ την ομορφιά…” - Point of view\n“Επιθυμώ την ομορφιά…”\nΑν ένιωσα στιγμές ενθουσιασμού, αυτό το οφείλω στην τέχνη. Κι όμως, τι ματαιοδοξία κι αυτή η τέχνη! Να θέλεις να δώσεις ανθρώπινη μορφή σε έναν πέτρινο όγκο, ή να απεικονίσεις την ψυχή με λέξεις, τα αισθήματα με ήχους και τη φύση πάνω σ’ ένα μουσαμά! […]\nΆλλες φορές, ενώ ήμουν απορροφημένος, από έργα μεγαλοφυή, δεμένος μ’ εκείνες τις αλυσίδες, που σε κρατούν μαζί τους, στο ξαφνικό μουρμούρισμα κάποιων φωνών, στο κολακευτικό ουρλιαχτό, σ’ αυτό το βουητό το χαριτωμένο, αναζητούσα με ζήλο τη μοίρα αυτών των ισχυρών αντρών που έχουν τη δύναμη να χειρίζονται το πλήθος σαν θήραμα και που το κάνουν να κλαίει, να στενάζει, να ποδοκροτά μ’ ενθουσιασμό. Πόσο ανοιχτή πρέπει να είναι η καρδιά σ’ εκείνους που γοητεύουν τους ανθρώπους και πόσο τούτη η ικανότητα έχει νεκρωθεί στη δική μου φύση! Πεπεισμένος για την αδυναμία και τη στειρότητά μου, κυριευόμουν από ένα ζηλόφθονο μίσος, έλεγα στον εαυτό μου πως όλα τούτα δεν ήταν τίποτα, πως η μοίρα είχε επιβάλει αυτή την κατάσταση.\nΈριχνα λάσπη σε πράγματα ανωτέρα που τα φθονούσα. Αψηφούσα τον Θεό, μπορούσα να χλευάζω τους ανθρώπους το ίδιο καλά. Εντούτοις αυτή η ζοφερή διάθεση ήταν περαστική και ξανάνιωθα αληθινή ευχαρίστηση καθώς παρατηρούσα το πνεύμα να λάμπει μέσα στις αίθουσες τέχνης σαν ένα μεγάλο λουλούδι που ανοίγει τον ευωδιαστό του ρόδακα στον καλοκαιρινό ήλιο.\nΗ τέχνη -η τέχνη\nόμορφο πράγμα αυτή η ματαιοδοξία! Αν υπάρχει κάτι πάνω στη γη, κι ανάμεσα στα άυλα, μια πίστη που όλοι προσκυνούν, αν υπάρχει κάποια άγια δύναμη, κάτι αγνό και μεγαλειώδες, κάτι συναφές με την απεριόριστη επιθυμία για το άπειρο και το ασαφές που ονομάζεται ψυχή, αυτό είναι η τέχνη.\nΚαι οποία μετριότης! μία πέτρα-μια λέξη-ένας ήχος, να ο συνδυασμός όλων αυτών που αποκαλούμε μεγαλείο. Θα επιθυμούσα κάτι που να μην είχε χρεία έκφρασης ή μορφής. Καθαρό σαν ένα άρωμα, δυνατό όπως η πέτρα, ασύλληπτο σαν μια ωδή· κάτι που να τα συνδυάζει όλα αυτά και να μην είναι τίποτα από αυτά συνάμα.\nΌλα στη φύση μου φαίνονται περιορισμένα, στενά, αποτυχημένα. Ο άνθρωπος με το πνεύμα του και την τέχνη του δεν είναι παρά ένας δυστυχισμένος μίμος μιας άλλης ευγενέστερης πραγματικότητας. Επιθυμώ την ομορφιά του απείρου και δεν βρίσκω παρά μόνο την αμφιβολία.\nΑπόσπασμα από το βιβλίο του Γκιστάβ Φλομπέρ, Οι Αναμνήσεις ενός Τρελού, εκδ. Νάρκισσος.\nΟ Γκιστάβ Φλομπέρ (Gustave Flaubert 12 Δεκεμβρίου 1821-8 Μαΐου 1880) ήταν Γάλλος μυθιστοριογράφος που με το έργο του εγκαινίασε μια νέα εποχή στη γαλλική πεζογραφία και ειδικότερα στο μυθιστόρημα. Είναι γνωστός ιδιαίτερα για την πρώτη του δημοσιευμένη νουβέλα, Μαντάμ Μποβαρύ (1857) και για τη σχολαστική του αφοσίωση στην τέχνη και στο στυλ του. Η δημοσίευση της Μαντάμ Μποβαρύ προκάλεσε σκάνδαλο και υπήρξε αιτία ποινικής δίωξης του συγγραφέα και του εκδότη. Αναγνωρίστηκε όμως τελικά σαν μια αριστουργηματική και ακριβέστατη εξεικόνιση των ηθών και της ζωής. Περίφημο είναι και το «μυθιστόρημα μαθητείας» του Φλομπέρ L’ Éducation sentimentale (Η αισθηματική αγωγή), ένα από τα πιο καθοριστικά έργα του 19ου αιώνα.


Ραχήλ Μακρή: «Η κομισιόν επιβεβαιώνει τη θέση μου ότι η ΔΕΗ ξεπουλιέται με εντολή Σαμαρά» – ΡΑΧΗΛ ΜΑΚΡΗ\nΡαχήλ Μακρή: «Η κομισιόν επιβεβαιώνει τη θέση μου ότι η ΔΕΗ ξεπουλιέται με εντολή Σαμαρά»\nΑπόσπασμα της από 21 Ιανουαρίου 2014, ομιλίας της βουλευτή Ν. Κοζάνης Ραχήλ Μακρή, στην Αίθουσα «Προέδρου Αθανασίου Κων. Τσαλδάρη» (223) του Μεγάρου της Βουλής, η Διαρκής Επιτροπή Παραγωγής και Εμπορίου, με θέμα ημερήσιας διάταξης: Συνέχιση της επεξεργασίας και εξέτασης του σχεδίου νόμου του Υπουργείου Περιβάλλοντος, Ενέργειας και Κλιματικής Αλλαγής «Ρύθμιση θεμάτων της ΑΔΜΗΕ Α.Ε.» (4η συνεδρίαση – β΄ ανάγνωση).\nΡΑΧΗΛ ΜΑΚΡΗ: (Ειδική Αγορήτρια των ΑΝ.ΕΛ.): Ευχαριστώ, κύριε Πρόεδρε. Έχοντας φτάσει στη δεύτερη ανάγνωση του νομοσχεδίου για τον διαχειριστή του δικτύου ηλεκτρικής ενέργειας, εξακολουθεί να μας εκπλήσσει η εμμονή της συγκυβέρνησης στην υπακοή σε συμφέροντα αλλότρια αυτών του ελληνικού λαού.\nΔείτε ολόκληρο το βίντεο εδώ: http://wp.me/p53plE-1K2


Αρμονιστής βιοενέργειας Plocher - EcoFuture Γεωπαθητική ακτινοβολία\nΑρμονιστής βιοενέργειας Plocher ποσότητα\nΕξουδετέρωση γεωπαθητικών ζωνών και ηλεκτρομαγνητικών πεδίων από ασύρματες και εξωτερικές πηγές στο σπίτι, στο γραφείο και σε χώρους δουλειάς.\nΤο Πρόβλημα : Ο πλανήτης μας διαθέτει ένα ενεργειακό πεδίο από το οποίο ο οργανισμός αντλεί την ενέργεια του. Υπάρχουν όμως κάποια σημεία, όπου η φυσική αυτή ενέργεια διαταράσσεται, όπως πάνω από φλέβες νερού, σε κόμβους του πλέγματος Hartmann κλπ., προκαλώντας αντίστοιχα ενεργειακή διαταραχή σε ανθρώπους, ζώα και φυτά. Τα σημεία αυτά ονομάζονται γεωπαθητικοί κόμβοι και η αρνητική ενέργεια την οποία προκαλούν ονομάζεται γεωπαθητική ακτινοβολία. Οι βλαβερές συνέπειες των γεωπαθητικών κόμβων θεωρούνται ύποπτες για την ανάπτυξη ισχυρών ασθενειών (καρκίνων, λευχαιμιών κλπ). Επίσης και τα ηλεκτρομαγνητικά πεδία που προκαλούνται από ηλεκτρικά καλώδια, πυλώνες, μετασχηματιστές, κεραίες κλπ., θεωρείται βέβαιο ότι έχουν αρνητικές βιολογικές επιδράσεις.\nΒιονεργειακή προστασία με τον αρμονιστή Plocher\nΟ αρμονιστής Plocher δεν στοχεύει στο να προσφέρει θωράκιση από την ακτινοβολία αλλά να την μετατρέψει σε αβλαβή. Είναι ένας αδιάλειπτος πομπός φρέσκιας, δεξιόστροφης βιοενέργειας και με τον τρόπο αυτό εξουδετερώνει και εναρμονίζει τις βλαβερές αριστερόστροφες ακτινοβολίες.\nΕπίδραση του αρμονιστή: Εξουδετέρωση γεωπαθητικών ζωνών και ηλεκτρομαγνητικών πεδίων από ασύρματες και εξωτερικές πηγές στο σπίτι, το γραφείο και σε χώρους δουλειάς. Μετά από 15 χρόνια έρευνας ο Roland Plocher δημιούργησε τον αρμονιστή, ο οποίος προκαλεί ένα ισορροπημένο, χαλαρό και αρμονικό επίπεδο ενέργειας σε ανθρώπους και ζώα. Ο πηλός, εφοδιασμένος με τις κατάλληλες πληροφορίες, εξισορροπεί και εναρμονίζει γεωπαθητικές ζώνες, μετατρέποντας τις βλαβερές τους συνέπειες σε θετική ενέργεια. Βελτιώνει το ενεργειακό περιβάλλον στο σπίτι και το γραφείο και μετατρέπει την αρνητική αριστερόστροφη ακτινοβολία σε θετική δεξιόστροφη. Επίσης εναρμονίζει την ηλεκτρομαγνητική επιβάρυνση που προκαλείται από ασύρματα δίκτυα (wi-fi), εξωτερικές πηγές, όπως εξωτερικά καλώδια ΔΕΗ, πυλώνες, κεραίες κινητής τηλεφωνίας κλπ. Η επίδραση του αποδεικνύεται με κινησιολογία και άλλες μεθόδους της φυσικής ιατρικής.\nΕφαρμογή : Ο αρμονιστής Plocher (διάμετρος 21 cm) λειτουργεί σε διάμετρο έως 29 μέτρα από το σημείο εγκατάστασης του. Τοποθετείται κεντρικά στο χώρο, πάνω σε ξύλο, στο δάπεδο, μέσα σε μια ντουλάπα ή πάνω σε μια βιβλιοθήκη, σε ένα σημείο που να βρίσκεται κάτω από το ύψος στο οποίο κοιμόμαστε, όχι όμως απευθείας κάτω από το κρεβάτι. Για την εξουδετέρωση των ηλεκτρομαγνητικών πεδίων από wi-fi συνιστάται η τοποθέτηση του δίπλα στον router. Σε ισχυρά επιβαρυμένα από ηλεκτρομαγνητικό και γεωπαθητικό στρες άτομα υπάρχει μια μικρή πιθανότητα να εμφανιστούν τις πρώτες ημέρες «στερητικά συμπτώματα». Η φάση προσαρμογής μπορεί να διαρκέσει έως 3 εβδομάδες. Είναι πολύ σημαντικό στην αρχή να πίνουμε 2 έως 3 λίτρα νερού (αναζωογονημένου με τον καταλύτη νερού Plocherkat). Με την αποβολή των επιβαρύνσεων από την ηλεκτρομαγνητική μόλυνση και τη γεωπαθητική ακτινοβολία ο ανθρώπινος οργανισμός μπορεί, βοηθούμενος και από τη λήψη του αναζωογονημένου πόσιμου νερού, να θέσει σε λειτουργία και να ενεργοποιήσει καλύτερα τις φυσικές και σωματικές λειτουργίες του.\nΑπόδειξη της δράσης του αρμονιστή :\n-> Αρμονιστής Plocher (Ραδιαισθητική εξέταση)


Ολυμπιακός: Χωρίς Σπανούλη στον ημιτελικό με Άρη - Onsports.gr\nOnsports Team\t04 Νοεμβρίου 2017, 23:15\nΗ αποστολή των «ερυθρόλευκων» «πέταξε» το πρωί από τη Βαρκελώνη, μετά την πρώτη ήττα στη Euroleague σε 5 αγωνιστικές και τελικό προορισμό τη Θεσσαλονίκη. Ο Βασίλης Σπανούλης, ο οποίος είχε παραμείνει στην Αθήνα και δεν έχει αγωνιστεί μέχρι στιγμής, δεν θα ενισχύσει την ομάδα του Πειραιά. Στον λιμάνι ευελπιστούν να είναι 100% έτοιμος (τενοντίτιδα στο γόνατο) για το ντέρμπι «αιωνίων» της Euroleague με τον Παναθηναϊκό, στο ΣΕΦ, την ερχόμενη Παρασκευή, 10/11 (6η αγωνιστική).\nΠρώτα, όμως ο Γιάννης Σφαιρόπουλος, ζήτησε από τους παίκτες του να επικεντρωθούν στο ματς Κυπέλλου, με στόχο την πρόκριση στον τελικό του θεσμού, για πρώτη φορά από το 2013, όταν οι «ερυθρόλευκοι» είχαν ηττηθεί με 81-78 από τον Παναθηναϊκό στο κλειστό του Ελληνικού. Πέντε χρόνια αργότερα από την τελευταία συμμετοχή τους στην καταληκτική αναμέτρηση και 7 από το 9ο και τελευταίο τρόπαιό τους (2011 κόντρα στον Παναθηναϊκό, με 74-68), ο Ολυμπιακός θέλει όσο τίποτε άλλο να βρεθεί στο Ηράκλειο της Κρήτης και στο κλειστό «Δύο Αοράκια», τις 17 Φεβρουαρίου.\nΟι Πειραιώτες θα αντιμετωπίσουν τον Αρη για δεύτερη φορά μέσα σε μια εβδομάδα, καθώς την προηγούμενη, οι δύο ομάδες αναμετρήθηκαν και πάλι στην Θεσσαλονίκη, με τον Ολυμπιακό να νικά με χαρακτηριστική άνεση, 80-55, για το ελληνικό πρωτάθλημα.\n12 λεπτά πριν Αδειοδοτήθηκαν όλα τα ΤΑΑ με το πρωτάθλημα να οδεύει προς κανονική εκκίνηση στις 16 Οκτωβρίου!\n27 λεπτά πριν ΑΕΚ: Πλήγμα με Άμραμπατ - Το διάστημα απουσίας του\n56 λεπτά πριν Ατρόμητος: Όνομα-έκπληξη στη λίστα για προπονητή (photos)


Βουλγαρία - Πληροφορίες για Σόφια, Βουλγαρία | Page 3 | Travelstories\nΗμερομηνία δημιουργίας 6 Μαϊου 2014\nΚαλημέρα! Είχα βρεθεί πριν αρκετά χρόνια στη Σόφια για τη συναυλία των RHCP και επειδή δεν είχα ασχοληθεί καθόλου με το ξενοδοχείο κλπ, και επειδή λέμε να πάμε ΣΚ με τον φίλο μου σε ποια περιοχή θα προτείνατε να μείνουμε;;; και αν μετακινούμαστε με αμάξι θα βρίσκουμε εύκολα parking ή είναι δυσεύρετο;;\nΟσο το δυνατόν πιό κοντά-τριγύρω από το σταθμό μετρό Serdika η μεταξύ των σταθμών Serdika και NDK... o δρόμος που τους ενώνει άλλωστε είναι η κεντρική οδός Vitosa που είναι η καρδιά της πόλης και μάλλον η μόνη περιοχή που έχει ζωή ΚΑΙ το βράδυ.\n"Ο ΓΥΡΟΣ ΤΟΥ ΚΟΣΜΟΥ"\nΝα μείνετε στην περιοχή κοντά στη Vitosa και καλό θα ήταν να κλείσετε ξενοδοχείο ή διαμέρισμα που να έχει και parking, όχι δημόσιο, parking στο δικό του χώρο. Έτσι θα μπορείτε να αφήνετε το αυτοκίνητο εκεί και να κάνετε τις βόλτες σας με τα πόδια. Όλα εκεί γύρω είναι. Μαγαζιά, καφέ, αξιοθέατα.\nΑν τύχει και το παρκάρετε το αυτοκίνητο σε δρόμο ελεγχόμενης στάθμευσης θα πρέπει, ανάλογα με τη ζώνη που είστε α, β, να στείλετε ένα μήνυμα γράφοντας τον αριθμό της πινακίδας σε τετραψήφιο νούμερο, το γράφει η πινακίδα στο δρόμο στα βουλγάρικα, από βουλγάρικο τηλέφωνο και η χρέωση είναι 4 λέβα την ώρα για α ζώνη κέντρο. Μπορείς να δώσεις χρήματα σε έναν Βούλγαρο να το στείλει αυτός το μήνυμα. Το κάνουν. Δεν αγοράζεις εκεί εισιτήριο. Να προσέξετε να το κάνετε αλλιώς σας βάζουν δαγκάνα στο αυτοκίνητο και μετά θα πρέπει να τηλεφωνήσετε να έρθουν να το ξεμπλοκάρουν και πληρώνετε επί τόπου το πρόστιμο.\nΠάρκινγκ βρίσκεις γενικά στο δρόμο αλλά έχει και φυλασσόμενα.\nBest Western Plus Bristol Hotel εμεινα το 15, εχει δικο του παρκινγκ και περπατας μεχρι το κεντρο ανετα\nΟσο πιο κοντά στο σταθμό Serdika και στη Vitosa τόσο το καλύτερο. Αποφύγετε την περιοχή πίσω από το τζαμί το βράδυ.\nΑρχές Οκτώβρη έχω κανονίσει ένα 2ημεράκι στη Σόφια. Έχω αρχίσει σιγά-σιγά λοιπόν και ψάχνω για πληροφορίες.\nΓια αρχή λοιπόν θα ήθελα να ρωτήσω αν υπάρχει συγκοινωνία από το αεροδρόμιο για το κέντρο και κατα πόσο βολεύει,μήπως πχ είναι καλύτερα να πάρω ταξί?\nΕπίσης υπάρχει κάποια κάρτα για τα ΜΜΜ όπως στη Βουδαπέστη?\nΑπό το αεροδρόμιο θα πάρεις την γραμμή 1 του μετρό και σε κάνα 20λεπτο θα είσαι στο κέντρο στον σταθμό Serdika.\nΤο εισιτήριο μονής διαδρομής κοστίζει 1,00 lv.\nΗ ημερήσια κάρτα για όλα τα μέσα μεταφοράς κοστίζει 4 lev και η 3ημερη 10 lev.\nReactions: kalove and Στάθης\nΕυχαριστώ πολύ Γιάννη!!\nΕντωμεταξύ το ξενοδοχείο που έχουμε κλείσει είναι ακριβός δίπλα από το σταθμό Serdika!\nΠολύ ωραία. Άρα βολικότατο.\nΑν δεν την έχεις ρίξει ήδη μια ματιά, έχω γράψει ιστορία που μπορεί να σε κατατοπίσει για τη Σόφια. Κι εγώ δύο μέρες είχα μείνει. https://www.travelstories.gr/community/threads/Βουλγαρία-Αποκάλυψη-τώρα.49342/?chapter=5\nΑ ενδιαφέρον,όχι δεν την είχα προσέξει. Μέχρι στιγμής έχω διαβάσει την ιστορία της @Grerena. Θα διαβάσω εννοοίτε όμως και την δικιά σου και φυσικά μετά θα ανέβει και η δικιά μας ιστορία,όχι από μένα όμως αλλά από την @Georgia86\n2 μέρες πρέπει να είναι οκ για Σόφια απ'ότι έχω καταλάβει,σωστά?\nΝαι είναι παραπάνω από οκ. Αν σε ενδιαφέρει έχει και καποια free walking tours, τα οποία είναι αρκετα κατατοπιστικά και καλά για να πάρεις μία γεύση της πολης. Υπήρχαν γκρουπ 3 φορές τη μέρα, στις 10,στις 11 και στις 6 το απογευμα μπροστά από το Palace of Justıce. Επίσης, ώραιο για πεζοπορία-αν είσαι τέτοιος τύπος- είναι και το βουνό Βιτόσα. Mαζί με αυτό μπορείς να επισκεφθείς και την Εκκλησία της Μπογιάνα, που αποτελεί Μνημειο Παγκοσμιας Κληρονομιάς της Unesco, αν και εμένα δεν με ενθουσιασε.\nΚαλησπέρα mysteredgar και ευχαριστώ για την απάντησή σου. Για το βουνό της Βιτοσα δεν προλαβαίνω σε 2 μέρες,αν ήταν 3 μέρες θα πήγαινα σίγουρα.\nΓια τα Free walkings κάπου τα είδα στο διαδίκτυο και μάλλον θα τα χρησιμοποιήσουμε,πρέπει να αξίζουν για μια γρήγορη ξενάγηση.\nΤελ. μήνυμα: maria84\nOnline τώρα: 323 (Μέλη: 31, Επισκέπτες: 292)


Παραδόθηκε στο Δήμο Ληξουρίου το συγκρότημα Πετριτσείου Γυμνασίου και Λυκείου [εικόνες] – Ανεξάρτητος\nΠαραδόθηκε στο Δήμο Ληξουρίου το συγκρότημα Πετριτσείου Γυμνασίου και Λυκείου [εικόνες]\nΣτην παραλαβή τον σχολείων παραβρέθηκαν οι μηχανικοί των ΚΤΥΠ ΑΕ κύριοι Τσαγκάρης και Αγελαδάς και ο εργολάβος του έργου, οι Διευθυντές κ. Παρασκευή Κρούσου και Σπύρος Καστιβέλης καθώς και καθηγητές των δυο σχολείων.\nΜε καθημερινή σκληρή δουλειά, επιμονή, προσήλωση στο στόχο και κυρίως, συνεργασία με όλους τους εμπλεκόμενους φορείς πετυχαίνουμε τους στόχους μας προς όφελος της τοπικής μας κοινωνίας.\nΑξίζει ένα μεγάλο ευχαριστώ στους μηχανικούς των ΚΤΥΠ ΑΕ που όλα αυτά τα χρόνια έδειξαν τεράστιο ενδιαφέρον να γίνει το καλύτερο δυνατόν για τα σχολεία μας. Τους εξαίρετους κυρίους Αγελαδά Νίκο, Τσαγκάρη Γιάννη και Στραβοδήμο Κώστα που με τη συνεχή παρουσία τους και τη συνεργασία τους με τον εργολάβο έδωσαν λύσεις σε όσα προβλήματα παρουσιάστηκαν κατά την πορεία του έργου.\nΝΟΑ: Το τμήμα κωπηλασίας αρχαρίων παίδων συμμετείχε στην 13η Πανελλήνια Συνάντηση Ανάπτυξης


«Άρωμα» Κρήτης με τον μοναδικό Μανώλη Κονταρό το Σάββατο 21/8 στην πλατεία Μπούκας Γαστούνης | Εφημερίδα Πρωινή\n«Άρωμα» Κρήτης με τον μοναδικό Μανώλη Κονταρό το Σάββατο 21/8 στην πλατεία Μπούκας Γαστούνης\nΛίγο πριν την πανσέληνο… “Άρωμα” Κρήτης στην πλατεία Μπούκας Γαστούνης, το Σάββατο 21 Αυγούστου στις 21.30 με τον μοναδικό Μανώλη Κονταρό και την ορχήστρα του.\nΟ Κρητικός λυράρης και τραγουδιστής θα ταξιδέψει τους μουσικόφιλους στις κρητικές παραδοσιακές μελωδίες, στη μαγεία του ριζίτικου και στα μεθυστικά μονοπάτια του δημοτικού μας τραγουδιού.\nΟ Μανώλης Κονταρός, ένας από τους καλύτερους πρεσβευτές της παραδοσιακής κρητικής μουσικής και η παρέα του, δεσμεύονται να μας παρασύρουν σε ένα εξαιρετικό ταξίδι.\nΤο ΝΠ Πολιτισμού του Δήμου Πηνειού σας προσκαλεί να απολαύσετε την μαγευτική μουσική γιορτή, με φόντο το εκκλησάκι της Αγίας Κυριακής, στην πλατεία Μπούκας Γαστούνης. Είσοδος ελεύθερη.\n« ΠΑΟ Βάρδας: Συνεχίζει ως υπεύθυνος δημοσίων σχέσεων και επικοινωνίας ο Παναγούτσος\nΓ.Ε.Π. Ηρακλής: Συνεχίζει με Γ. Μπεκρή στον πάγκο »


Το δημοψήφισμα που θα καθορίσει το μέλλον της χώρας | Euronews\nΤην Παρασκευή ο Αλέξης Τσίπρας ανακοίνωσε δημοψήφισμα αναφορικά με τις προτάσεις των θεσμών. “Ναι” συνεπάγεται ότι ο ελληνικός λαός αποδέχεται τις προτάσεις των θεσμών και “Όχι” ότι αρνείται τα μέτρα λιτότητας.\nΣτο ψηφοδέλτιο το όχι είναι στο πρώτο κουτάκι και το ναι ακολουθεί από κάτω.\nΤο ερώτημα είναι: Πρέπει να γίνει αποδεκτό το σχέδιο συμφωνίας το οποίο κατέθεσαν η Ευρωπαϊκή Επιτροπή, η Ευρωπαϊκή Κεντρική Τράπεζα και το Διεθνές Νομισματικό Ταμείο στο Eurogroup της 25/06/2015 και αποτελείται από δύο μέρη τα οποία συγκροτούν την ενιαία πρότασή τους:\nΣύμφωνα με τους επικριτές του, το δημοψήφισμα είναι αντισυνταγματικό. Ενώ προσθέτουν ότι η διεξαγωγή του θα κοστίσει περισσότερα από 20 εκ ευρώ.\n“Το άρθρο 44 παράγραφος 2 του Ελληνικού Συντάγματος απαγορεύει την διεξαγωγή δημοψηφίσματος με δημοσιονομικό ερώτημα. Σε τόσο περίπλοκο ερώτημα δεν μπορείς να απαντήσεις με ένα ναι ή ένα όχι”, μας είπε ο πολιτικός αναλυτής Δημήτρης Σωτηρόπουλος.\nΘα μπορέσει άραγε η απόφαση αυτή του Αλέξη Τσίπρα να αλλάξει το κλίμα σε βάρος της Ελλάδας σε όλη την Ευρώπη. Θα πεισθούν οι 18 άλλες χώρες ότι η Ελλάδα χρειάζεται ένα γενναίο κούρεμα του χρέους;\nΟ Συνταγματολόγος Nίκος Σκουτάρης υποστήριξε ότι “ Ίσως μπαίνουμε σε μία νέα εποχή, όπου θα υπάρχουν αυτά τα δημοψηφίσματα. Σας θυμίζω το δημοψήφισμα που έχει εξαγγείλει ο Ντέιβιντ Κάμερον, για την παραμονή ή όχι της Μ. Βρετανίας στην ΕΕ. Ίσως από εδώ και στο εξής οι πολίτες θα αποφασίζουν για την σχέση της χώρας τους με την ΕΕ”.


Kakuzu Classic - Επιτραπεζια (EPI.000383)\nΑρχική > Gadgets & Παιχνίδια > Επιτραπέζια > KAKUZU CLASSIC\nGIGAMIC στην κατηγορία ΕΠΙΤΡΑΠΕΖΙΑ\nΤο Kakuzu σας επιτρέπει να αντιμετωπίσετε άλλους παίκτες πάνω στο ταμπλό του Sudoku. Κάθε αριθμός πρέπει να υπάρχει μόνο μία φορά ανά γραμμή, ανά στήλη και ανά τετράγωνο. Στην αρχή όλοι οι αριθμοί είναι έξυπνα κρυμμένοι πίσω από πέτρες. Τραβήξτε έναν αριθμό από το πουγκί για να δειτε ποιον αριθμό πρέπει να βρείτε στο ταμπλό, αφαιρώντας μία από τις 81 πέτρες. Αν είστε τυχεροί, μπορείτε να κρατήσετε την πέτρα και να δοκιμάσετε ξανά. Αν όχι, δίνετε την πέτρα στον επόμενο παίκτη και τώρα είναι η σειρά του να βρει τον αριθμό. Προσπαθήστε να συγκεντρώσετε τις περισσότερες πέτρες έως το τέλος του παιχνιδιού για να είστε ο νικητής!\nΈνα επιτραπέζιο παιχνίδι για 1-4 παίκτες, ηλικίας 8+.\nKAKUZU CLASSIC (EPI.000383)\nKAKUZU CLASSIC EPI.000383 GIGAMIC GIGAMIC ΕΠΙΤΡΑΠΕΖΙΑ KAKUZU CLASSIC


Πώς δημιουργώ Social Media Videos - Social Media Cyprus\nΠώς δημιουργώ Social Media Videos\nΈνα από τα πιο σημαντικά tasks ενός Content Creator για θέματα Social Media Marketing, είναι η δημιουργία Social Media Videos. Το βίντεο αποτελεί την πιο σημαντική μορφή περιεχομένου αυτή τη στιγμή και όλες οι πλατφόρμες το αγκαζιάλουν με θέρμη.\nΗ αλήθεια είναι πως ο κόσμος καταναλώνει πολύ πιο εύκολα βίντεο παρά π.χ. γραπτές μορφές. Και πλέον, υπάρχουν τόσο πολλά εργαλεία για τη δημιουργία τους, που μόνο δικαιολογίες μπορούν να σε αποτρέψουν από το να τα δημιουργείς.\nΤα κέρδη που μπορείς να έχεις με τη χρήση βίντεο\nΤο μεγαλύτερο κέρδος που μπορεί να έχει ένας Social Media Manager με τη χρήση βίντεο, είναι το καλύτερο reach που φέρνουν. Από τη στιγμή που το κοινό τα καταναλώνει ευκολότερα, τους δίνει ένα αβαντάζ έναντι όλων των υπολοίπων μορφών.\nΚαι σε έναν online κόσμο που άπαντες αναζητούν περισσότερη προσοχή, ο παράγοντας αυτός είναι ψηλά στις προτιμήσεις του κάθε manager η Content Creator.\nΌμως, δεν είναι μόνο το reach στα μεγάλα πλεονεκτήματα των βίντεο. Είναι και το ότι μπορούν να χρησιμοποιηθούν πολλές φορές. Το λεγόμενο repurposing είναι η διαδικασία όπου διαμοιράζεις το υλικό σου, δημιουργώντας νέα κομμάτια περιεχομένου από την κύρια μορφή.\nΚάτι που σημαίνει πως αν έχεις ένα δεκάλεπτο βίντεο όπου εξηγείς κάτι, τότε αυτό μπορείς να το «σπάσεις» σε μικρότερα είδη. Μπορείς να φτιάξεις:\nΤα πιο πάνω μπορείς πρακτικά να τα δημιουργήσεις από οποιαδήποτε άλλη μορφή περιεχομένου, αλλά προσωπικά βρίσκω τα βίντεο την καλύτερη μορφή για τη δουλειά αυτή. Και είναι ένα πραγματικό κέρδος για τον κάθε Creator, καθώς γλυτώνει απίστευτο χρόνο, κυρίως στην εύρεση ιδεών για νέο content.\nΤέλος, το βίντεο δεν σε περιορίζει σε ένα συγκεκριμένο είδος. Μπορείς δηλαδή να μιλάς στην κάμερα, αλλά αν αυτό δεν σου αρέσει, μπορείς να φτιάχνεις promotional videos. Αν ούτε αυτό σ’ αρέσει, μπορείς να δημιουργείς slideshows ή απλά να γράφεις κείμενο πάνω σε υπάρχον βίντεο. Τρόποι πολλοί!\nΤα Social Media Videos δημιουργούνται πιο γρήγορα\nΠροσωπικά, βρίσκω τη δημιουργία Social Media Videos την πιο γρήγορη διαδικασία από τις υπόλοιπες μορφές. Αν και πολλοί θα απορήσουν, εντούτοις αναφέρομαι στην περίπτωση που απλά θα γίνει η βιντεογράφηση ενός ολιγόλεπτου κλιπ, όπου θα μιλά κανείς στην κάμερα του κινητού του.\nΕπίσης, τα slideshows γίνονται πολύ πιο γρήγορα, ενώ όπως θα δούμε και αμέσως πιο κάτω, και ένα απλό κείμενο σε βίντεο μπορεί να γίνει σε λίγα μόλις λεπτά.\nΔεν αναφέρομαι φυσικά στις μεγάλες παραγωγές ή στις περιπτώσεις που πρέπει να δημιουργηθούν υπότιτλοι, βίντεο μεγαλύτερης διάρκειας (podcasts) ή κανονικές διαφημίσεις.\nΑπλά συγκριτικά π.χ. με το κείμενο που διαβάζεις τώρα, αν έλεγα όσα γράφω στην κάμερα του κινητού μου, θα μου έπαιρνε πολύ λιγότερο χρόνο.\nΠώς εγώ δημιουργώ Social Media Videos\nΔημιουργώ Social Media Videos επειδή με βοηθούν σε ό,τι αφορά το κομμάτια του Digital Marketing. Αλλιώς, θα έμενα στο blogging που το απολαμβάνω περισσότερο.\nΩστόσο, οι Social Media Managers πρέπει να ακολουθούν τα trends, αλλιώς χάνουν έδαφος. Ευτυχώς, υπάρχουν τα εργαλεία που διευκολύνουν τη διαδικασία δημιουργίας βίντεο, όποιας μορφής κι αν κανείς επιλέξει να έχει.\nΓια τη δημιουργία τους, χρησιμοποιώ διαφορετικά εργαλεία αναλόγως του τι θέλω να φτιάξω.\n1. Για τα tips που μοιράζομαι, θέλω μόνο την κάμερα του κινητού σε έναν τρίποδα και ένα μικρόφωνο. Ακολούθως μπορώ να κάνω ένα απλό edit, το οποίο γίνεται γρήγορα και δωρεάν στο Video Editor (PC) ή iMovie (Mac). Γι’ αυτά χρειάζομαι το λιγότερο χρόνο.\n2. Για τα Courses μου, χρησιμοποιώ το Loom, το οποίο είναι screen recorder με παράθυρο όπου φαίνεται (προαιρετικά) ο ομιλητής. Αυτού του είδους βίντεο είναι πολύ καλά και όταν επεξηγείς πώς γίνεται κάτι (How To’s).\n3. Για να κάνω promotional videos ή απλά text videos, χρησιμοποιώ το InVideo. Είναι ένα από τα πιο δυναμικά εργαλεία που έχω βρει διαθέσιμα και διευκολύνει πολύ τη διαδικασία. Με βοηθάει ιδιαίτερα στο repurposing, αν και ο editor δίνει πραγματικά επαγγελματικό αποτέλεσμα.\nΕργαλεία σαν το InVideo υπάρχουν φυσικά πολλά. Δεν βρήκα κανένα που να είναι δωρεάν, οπότε χρησιμοποιώ την Pro έκδοση για να μην υπάρχουν watermarks.\nΧρησιμοποιείς Social Media Videos;\nΤο βίντεο στα Social Media έχει μεγάλη δημοτικότητα. Αν και χρειάζεται χρόνος μέχρι να εξοικειωθεί κανείς με τη χρήση του, εντούτοις το αποτέλεσμα ανταμείβει.\nΧρησιμοποιείς βίντεο στη στρατηγική σου; Ποια εργαλεία χρησιμοποιείς και τι άλλα θετικά βλέπεις ως προς τη χρήση τους;\nΈνα από τα Online μαθήματα που προσφέρω on demand, είναι το Video Creation for Social Media. Είναι στην αγγλική γλώσσα και δίνει παραδείγματα για διάφορα είδη βίντεο που μπορεί κανείς να δημιουργήσει, ενώ δίνει και optimisation & sharing tips.\nPrevΠόσα posts το μήνα να ανεβάζω στα Social Media;\nContent Repurposing: Τι είναι και πώς σε βοηθάειNext


Πέτρος Ξεκούκης: Πριν γίνω ηθοποιός ρώτησα τον Γέροντα Παΐσιο - magdasnews.gr\nΟ αγαπημένος ηθοποιός, μίλησε στην κάμερα του «Πάμε Δανάη!» και αναφέρθηκε στη γνωριμία του με τον Γέροντα Παΐσιο.\n“Τον λάτρευα τον Πέτρο Φιλιππίδη και τον λατρεύω. Δεν περίμενα ποτέ ότι μπορεί να έχει φερθεί έτσι. Ωστόσο πήραμε όλοι ένα μαχαίρι και αρχίζαμε να κατηγορούμε μόλις ακούγαμε κάτι.\nΑς περιμένουμε να δούμε τι θα πει η δικαιοσύνη. Φαντάζεσαι τι έχει να γίνει αν η δικαιοσύνη αθωώσει αυτούς τους ανθρώπους;”.\n“Υπήρξαν δύσκολες στιγμές που είπα καλύτερα να μη γινόμουν ηθοποιός. Σκέφτηκα να τα παρατήσω λόγω κακής αντιμετώπισης.\nΓιατί όταν βλέπεις έναν μεγάλο πρωταγωνιστή που τον έχεις Θεό και τον θαυμάζεις, τον Κώστα Χατζηχρήστο αλλά σαν άνθρωπος μεγάλος είχε τα συν και τα μείον του. Είχα μια άσχημη, ατυχή στιγμή μαζί του που με συγκλόνισε” συμπλήρωσε ακόμα ο ηθοποιός στο ψυχαγωγικό μαγκαζίνο της Δανάης Μπάρκα στο MEGA.


Συστήματα Διαχείρισης - hsi Foodtech\nΣυστήματα Διαχείρισης ονομάζουμε τις ειδικές μελέτες, μέσω των οποίων επιτυγχάνεται ένα πολύ υψηλό επίπεδο ασφάλειας, υγιεινής και ποιότητας σε νευραλγικούς τομείς, όπως είναι τα τρόφιμα, η υγεία και το εργασιακό περιβάλλον.\nΌλες οι επιχειρήσεις, που δραστηριοποιούνται στο χώρο της διατροφής και της εστίασης, αντιμετωπίζουν μια μεγάλη πρόκληση: την υποχρέωση να παραδώσουν στο κοινό τους ασφαλή τροφή!\nΑυτό, ισχύει για όλους ανεξαιρέτως τους κρίκους της διατροφικής αλυσίδας. Αρχής γενομένης από τον παραγωγό, τον κτηνοτρόφο, τον κατασκευαστή έως τον εστιάτορα, το μαγαζάτορα, τον ξενοδόχο -που είναι οι προτελευταίοι κρίκοι- πριν τον τελικό αποδέκτη, τον καταναλωτή!\nΠέραν των συστημάτων διαχείρισης για την ασφάλεια των τροφίμων, σημαντικό ρόλο έχουν και τα συστήματα της υγιεινής και της ασφάλειας στους εργασιακούς χώρους. Σε όλες τις προηγμένες οικονομικά χώρες, οι κυβερνήσεις έχουν θεσπίσει αυστηρές νομοθετικές ρυθμίσεις σε ό,τι αφορά τους τομείς της υγιεινής και της ασφάλειας στους χώρους εργασίας. Με αυτές τις ρυθμίσεις, προστατεύονται οι εργαζόμενοι από μολύνσεις ή ατυχήματα, αλλά και το περιβάλλον από ρύπους, χημικά κλπ. Με την ένταξη της Κύπρου στην ΕΕ, τα πράγματα έχουν γίνει πλέον πολύ αυστηρά. Καθημερινά, μπαίνουν σε ισχύ νέες περιοριστικές διατάξεις και οι ήδη υπάρχουσες συνεχώς αναπροσαρμόζονται.\nΗ h.s.i. Foodtech Laboratories Ltd. με πολύχρονη εμπειρία στα Συστήματα Διαχείρισης αναλαμβάνει υπηρεσίες για τον Σχεδιασμό, την Υλοποίηση και τη Βελτίωση των Συστημάτων που εφαρμόζει ήδη ή θέλει να αναπτύξει μια επιχείρηση. Ακόμα, προσφέρει υποστήριξη τόσο σε όλη τη διάρκεια εφαρμογής των Συστημάτων αυτών όσο και για εσωτερικές επιθεωρήσεις.\nΤο HACCP είναι μια πρωτοποριακή μεθοδολογία, που στηρίζεται σε μια σειρά απαράβατους λογικούς κανόνες. Με το HACCP, εξασφαλίζεται η μέγιστη δυνατή προστασία των τροφών από κάθε πιθανό κίνδυνο. Εχει εφαρμογή σε όλα τα επίπεδα της διατροφικής αλυσίδας, με εξαιρετικά αποτελέσματα.\nΤο σύστημα διαχείρισης ISO 22000 είναι μια ειδική μελέτη, που εκπόνησε η h.s.i. Foodtech Laboratories Ltd. βασιζόμενη στο διεθνές πρότυπο, βάσει της οποίας μπορεί να πιστοποιηθεί ότι ένα προϊόν πληρεί όλες τις προϋποθέσεις και τους σύγχρονους κανόνες υγιεινής και ασφάλειας. Με το ISO 22000 εξασφαλίζεται η ευρεία αποδοχή και επιτυχία ενός προϊόντος στη σύγχρονη αγορά!\nΤο σύστημα διαχείρισης ISO 9001 αναπτύσσεται από την h.s.i. Foodtech Laboratories Ltd. βάσει προτύπου για να διασφαλιστεί η ποιότητα του προϊόντος ή της υπηρεσίας που προσφέρει κάθε επιχείρηση στους πελάτες της. Με το ISO 9001, εξασφαλίζεται η διατήρηση ή/και βελτίωση του επιπέδου ποιότητας των διαδικασιών της επιχείρησης, μειώνονται πιθανοί κίνδυνοι, καθώς και συμμορφώνονται όλες αυτές οι διαδικασίες βάσει νομοθεσίας.\nΤο σύστημα διαχείρισης ISO 14001 εφαρμόζεται σε επιχειρήσεις, οι οποίες διαχειρίζονται περιβαλλοντικά ζητήματα με υπευθυνότητα. Η h.s.i. Foodtech Laboratories Ltd. αναπτύσσει το σύστημα περιβαλλοντικής διαχείρισης βάσει προτύπου με σεβασμό προς το περιβάλλον.\nISO 45001 – Σύστημα Διαχείρισης Υγιεινής και Ασφάλειας στην Εργασία\nΤο ISO 45001 δημιουργήθηκε με πρωτοβουλία της h.s.i. Foodtech Laboratories Ltd. πληρώντας όλες τις απαιτήσεις του προτύπου. Είναι μια εξαιρετικά χρήσιμη μελέτη με διττό στόχο:\nα) Η ενημέρωση των ενδιαφερόμενων επιχειρήσεων γύρω από τις ισχύουσες νομοθετικές ρυθμίσεις (παλαιές και νέες) κατά τρόπο επιμορφωτικό και απόλυτα κατανοητό.\nβ) Η εκπαίδευση του προσωπικού των επιχειρήσεων, έτσι ώστε να μπορεί να εφαρμόσει με επιτυχία τη νεοαποκτηθείσα πληροφόρηση στους χώρους εργασίας του.\nISO 17025 – Γενικές απαιτήσεις για την επάρκεια των Εργαστηρίων Δοκιμών και Διακριβώσεων\nΤο ISO 17025 δημιουργήθηκε από τη h.s.i. Foodtech Laboratories Ltd. βασιζόμενο στο διεθνές πρότυπο και αποτελεί ένα πιστοποιητικό. Η απόκτηση του προϋποθέτει εκτεταμένη εργαστηριακή και μικροβιολογική έρευνα.\nΑφορά τους χώρους εργασίας και στοχεύει στην εξασφάλιση της υγιεινής και στη μείωση των ατυχημάτων.\nΣυστήματα Διαχείρισης για την Υγιεινή και Ασφάλεια στους Εργασιακούς Χώρους.\nΣε όλες τις προηγμένες οικονομικά χώρες, οι κυβερνήσεις έχουν θεσπίσει αυστηρές νομοθετικές ρυθμίσεις σε ότι αφορά τους τομείς της υγιεινής και της ασφάλειας στους χώρους εργασίας.\nΜε αυτές τις ρυθμίσεις, προστατεύονται οι εργαζόμενοι από μολύνσεις ή ατυχήματα αλλά και το περιβάλλον από ρύπους, χημικά κλπ.\nΜε την ένταξη της Κύπρου στην ΕΕ, τα πράγματα έχουν γίνει πλέον πολύ αυστηρά. Καθημερινά, μπαίνουν σε ισχύ νέες περιοριστικές διατάξεις και οι ήδη υπάρχουσες συνεχώς αναπροσαρμόζονται.\nΓια τη διευκόλυνση λοιπόν των επιχειρήσεων σε αυτό τον τομέα – η h.s.i. Foodtech Laboratories Ltd. – δημιούργησε μια σειρά Συστημάτων Διαχείρισης:\nΤο OSHS 18001 (Occupational Safety and Health Systems)\nΤο OSHS 18001 δημιουργήθηκε με πρωτοβουλία της h.s.i. Foodtech Laboratories Ltd.\nΕίναι μια εξαιρετικά χρήσιμη μελέτη με διπλό στόχο.\nΣτόχος πρώτος: Η ενημέρωση των ενδιαφερόμενων επιχειρήσεων γύρω από τις ισχύουσες νομοθετικές ρυθμίσεις( παλαιές και νέες ) κατά τρόπο επιμορφωτικό και απόλυτα κατανοητό.\nΣτόχος δεύτερος: Η εκπαίδευση του προσωπικού των επιχειρήσεων, έτσι ώστε να μπορεί να εφαρμόσει με επιτυχία τη νεοαποκτηθείσα πληροφόρηση στους χώρους εργασίας του.\nΤο ISO 17025\nΤο ISO 17025 δημιουργήθηκε από τη h.s.i. Foodtech Laboratories Ltd. και είναι ένα πιστοποιητικό. Η απόκτηση του προϋποθέτει εκτεταμένη εργαστηριακή και μικροβιολογική έρευνα.


Από τις 12/1 και πάλι παραστάσεις του «Φιάκα» στο ΔΗΠΕΘΕΚ | Εφημερίδα ΘΑΡΡΟΣ\nΠρώτη Δημοσίευση: 04/01/2018 08:54 - Τελευταία Ενημέρωση: 04/01/2018 08:54\nΕπαναλαμβάνονται από τις 12 Ιανουαρίου 2018, μετά την ασθένεια του σκηνοθέτη και πρωταγωνιστή Φίλιππου Σοφιανού, οι παραστάσεις της κωμωδίας του Δημοσθένη Μισιτζή «Απατεών» (Ο Φιάκας), στην κεντρική σκηνή του ΔΗΠΕΘΕ Καλαμάτας.\nΠρόκειται για μια «κωμωδία αστειοτάτη», όπως τη χαρακτηρίζει ο συγγραφέας της, σε σκηνοθεσία του ηθοποιού Φίλιππου Σοφιανού, ο οποίος ερμηνεύει το ρόλο του Φιάκα, πλαισιωμένος από ένα θίασο γνωστών και ικανότατων ηθοποιών.\nΣτο ρόλο του Γιάννη ο Κώστας Χαλκιάς, την Ευανθία ερμηνεύει η Ματθίλδη Μαγγίρα, την κοκόνα Φρόσω η Όλγα Αλεξανδροπούλου και τον Καζαμία ο Άρης Τσαμπαλίκας. Τα σκηνικά και τα κοστούμια υπογράφει ο Γιάννη Μετζικώφ. Βοηθός σκηνοθέτις είναι η θεατρολόγος – ηθοποιός Χριστίνα Τζιάλλα.\nΠροπώληση: Δημοτικό Πνευματικό Κέντρο Καλαμάτας, τηλ. 27210 87902 (Δευτέρα - Παρασκευή 10.00 π.μ. – 1.00 μ.μ. & 5.00 – 8.00 μ.μ.) καθώς και στο ταμείο του Θεάτρου.\nΤο ταμείο ανοίγει 1 ώρα και 30 λεπτά πριν από την έναρξη της παράστασης, δηλαδή, στις 19:30 για τις παραστάσεις που ανεβαίνουν στις 21:00 και στις 18:30 για τις παραστάσεις που ανεβαίνουν στις 20:00. Οι τιμές των εισιτηρίων είναι 10 ευρώ (κανονικό) και 8 ευρώ (ανέργων, μαθητικό, φοιτητικό).\nΑπεβίωσε ο ιστορικός και συνεργάτης του «Θ» Νίκος Ζερβής\nΠέθανε ο Νίκος Ζερβής


Διδυμότειχο-παράδοση: Η τσότρα για τον μεγάλο Αγιασμό.\nΠριν λίγες ημέρες, έγινε ο μεγάλος αγιασμός των υδάτων . Κατά την παράδοση, ο κάθε νοικοκύρης με αγιασμό εκείνης της ημέρας ράντισε το σπίτι, τα χωράφια, τα ζωντανά του και όλο το βιός του για ευλογία και καλοτυχία.\nΜηχάνημα σκάνερ θα τοποθετηθεί στο τελωνείο Κήπων\nΜία θετική είδηση για την Θράκη και το εμπόριο συγκεκριμένα κόμισε στην περιοχή ο πρόεδρος της Γενικής Συνομοσπονδίας Επαγγελματιών, Βιοτεχνών και Εμπόρων Ελλάδος κος Καββαθάς. Ο πρόεδρος βρίσκεται στην Κομοτηνή στο πλαίσιο της εκδήλωσης κοπής πίτας της ΟΕΒΕΣ Ροδόπης.\nO Στρατός σήκωσε Αναχώματα 3μέτρων στον Έβρο …Σωτήρια η παρέμβαση του Δ’ ΣΣ\nΣωτήρια αποδείχθηκε η παρέμβαση του Δ’ Σώματος Στρατού σε τρεις παρέβριες περιοχές, λίγο πριν τα πλημμυρικά φαινόμενα που έφερε μαζί της η «Υπατία».\nΣτρατιωτικός ζήτησε διαγραφή από τον ΣΔΠ Εβρου ενώ δεν ήταν ποτέ εγγεγραμμένος\nΟ Σύνδεσμος Διαιτητών Ποδοσφαίρου Εβρου έλαβε με δικαστικό επιμελητή αίτημα του 49χρονου Δ. Κ., στο οποίο ανέφερε:


η αριστερή στρουθοκάμηλος: Αποτυχημένοι άεργοι στις ηγεσίες ΔΕΚΟ\nΜιλάμε βέβαια για την πιο αισχρή μορφή πελατειακής διαχείρισης κρατικών πόρων και εξουσίας και για τον παρασιτισμό της πολιτικής τάξης επί του κοινωνικού σώματος, ρικνού πλέον, χωρίς σάρκα και χωρίς αίμα.\nΟ πρωθυπουργός και οι πολιτικοί αρχηγοί οφείλουν να αναλογιστούν σε ποια οικτρή κατάσταση βρίσκεται το κράτος που διοικούν, την ένδεια στελεχών και την απουσία φρονήματος μεταξύ των εναπομεινάντων, την αδιαφορία ή και την εχθρότητα.\nΟφείλουν επίσης να αναλογιστούν σε ποια κατάσταση βρίσκεται ο λαός και βάσει ποιων υποσχέσεων τους εξέλεξε: όλοι μιλούσαν για ανασυγκρότηση του κράτους, για αξιοκρατία και διαφάνεια. Όχι για διαμοιρασμό οφικίων στους γνωστούς αποτυχημένους, όχι για πλιάτσικο βάσει ποσοστώσεων, επί ενός κράτους ήδη κατασπαραγμένου από το χρέος.\nΟ λαός έχει δείξει αξιοθαύμαστη αντοχή κατά την τριετή ύφεση. Και με ανάλογη προσαρμοστικότητα πασχίζει να σταθεί όρθιος στα νέα δυσμενή δεδομένα, κάθε μέρα, κάθε ώρα.\nΑυτό που περιμένει από την ηγεσία του, και αυτή του το οφείλει, δεν είναι τα λεφτά που δεν υπάρχουν, είναι τουλάχιστον αξιοπρέπεια. Δηλαδή, αξιοκρατία, δικαιοσύνη, αποτελεσματικότητα, αυτοσεβασμός εντέλει. Ας τα σκεφτούν αυτά οι κ. Σαμαράς, Βενιζέλος, Κουβέλης· ενώπιον της Ιστορίας και όχι ενώπιον των αέργων ακολούθων τους.\n*Ο Νίκος Ξυδάκης είναι αρχισυντάκτης της Καθημερινής\nΑνώνυμος 8 Δεκεμβρίου 2012 - 7:49 μ.μ.\nΟ ΣΥΡΙΖΑ φταίει!!\nΑνώνυμος 8 Δεκεμβρίου 2012 - 9:49 μ.μ.\nO όμιλος Αλαφούζου και ο ΔΟΛ να πληρώσουν αυτά που χρωστούν στις τράπεζες και να αφήσουν τα σάπια.\nIshkandar Raskolnick 14 Δεκεμβρίου 2012 - 3:04 μ.μ.